# Eszközök és segédprogramok

Ez a fejezet a GNOME eszközei és segédprogramjai közül ír le néhányat.

## Alkalmazások futtatása

Az Alkalmazás futtatása ablak hozzáférést biztosít a parancssorhoz. Az Alkalmazás futtatása használatával nem jelenik meg a parancs kimenete.

Tegye a következőket egy parancs kiadásához a parancssorból:

1. A következő módokon nyithatja meg az Alkalmazás futtatása ablakot:

   Panelről

     Az Alkalmazás futtatása gombot fölveheti a panelre. Tekintse meg a részt. Kattintson az Alkalmazás futtatása gombra a panelen az Alkalmazás futtatása ablak megnyitásához.

   Gyorsbillentyűk használatával

     Nyomja meg az AltF2-t. Az Alkalmazás futtatása ablakot megnyitó billentyűkombináció a Gyorsbillentyűk beállítóeszközzel állítható be.

   Megjelenik az Alkalmazás futtatása ablak.

2. Írja be az üres mezőbe a futtatni kívánt parancsot vagy válassza ki az ismert alkalmazások listájáról.

   Ha csak egy fájl elérési útvonalát írja be, akkor egy azt megnyitni képes alkalmazás fog elindulni. Ha egy webcímet ír be, akkor az az alapértelmezett böngészőben fog megnyílni. Kezdje a címet http:// előtaggal, mint például http://www.gnome.org.

   Egy korábban futtatott parancs kiválasztásához kattintson a parancsmező melletti lefelé mutató nyílra és válassza ki a futtatandó parancsot.

   A Futtatás fájllal gomb segítségével egy fájlnevet fűzhet a parancshoz. Parancsként például beírhatja az emacs parancsot, majd kiválaszthatja a szerkesztendő fájlt.

   Válassza ki a Terminálban fusson lehetőséget az alkalmazás vagy parancs terminálban való futtatásához. Akkor válassza ezt, ha a futtatandó alkalmazás vagy parancs nem nyit magának ablakot.

3. Kattintson a Futtatás gombra az Alkalmazás futtatása ablakban.

## Képernyőképek készítése

A következő módszerek bármelyikével lehet képernyőképet készíteni:

- Panelről

  A Képernyőkép készítése gombot fölveheti a panelre. További információkért tekintse meg a részt. Kattintson a Képernyőkép készítése gombra a panelen egy képernyőkép készítéséhez a teljes képernyőről.

- Gyorsbillentyűk használatával

  Képernyőkép készítéséhez használja a következő gyorsbillentyűket:

  Alapértelmezett gyorsbillentyűk | Funkció
  --- | ---
  Print Screen | Képernyőképet készít a teljes képernyőről.
  AltPrint Screen | Az egér által mutatott ablakról készít képernyőképet.

  Az alapértelmezett gyorsbillentyűket Gyorsbillentyűk beállítóeszközzel lehet megváltoztatni.

- A menüsávról

  Válassza az Alkalmazások KellékekKépernyőkép készítése menüpontot.

- Terminálból

  A `gnome-screenshot` paranccsal is készíthet képernyőképet. A `gnome-screenshot` parancs az egész képernyőről készít képernyőképet, majd megnyitja a Képernyőkép mentése ablakot. A Képernyőkép mentése ablakból lehet elmenteni a képet.

  A következő kapcsolókat használhatja a `gnome-screenshot` parancshoz:

  Kapcsoló | Funkció
  --- | ---
  `--window` | A fókuszban lévő ablakról készít képernyőképet.
  `--delay=másodperc` | A megadott idő elteltével készít képernyőképet, majd megjeleníti a Képernyőkép mentése ablakot. A Képernyőkép mentése ablakból lehet elmenteni a képernyőképet.
  `--include-border` | Az ablakkeretekkel együtt készít képernyőképet.
  `--border-effect=shadow` | Az ablakról úgy készít képernyőképet, hogy árnyékot vet köré.
  `--border-effect=border` | Képernyőképet készít és kerethatást ad hozzá.
  `--help` | Kiírja a parancs kapcsolóit.

Képernyőkép készítésekor a Képernyőkép mentése ablak nyílik meg. A képernyőkép mentéséhez írja be a kívánt fájlnevet és válassza ki a helyét a lenyíló listából.

## Yelp súgóböngésző

### Bevezetés

A Yelp súgóböngésző alkalmazás lehetővé teszi különböző formátumú GNOME-hoz kapcsolódó és egyéb dokumentációk böngészését. Ezen formátumok közé tartozik a docbook, a HTML, illetve a man- és info oldalak (a man- és info oldalak támogatása opcionálisan fordítható be). A különböző formátumok ellenére a Yelp mindent megtesz az egységes megjelenésért.

A Yelp súgóböngésző támogatja a dokumentumok különböző nyelveken való megtekintését. Ahhoz, hogy a Yelp súgóböngésző a dokumentumokat más nyelveken is megjeleníthesse, azokat le kell fordítani és megfelelően telepíteni.

### A Yelp indítása

#### A Yelp súgóböngésző indítása

A Yelp súgóböngészőt a következő módokon lehet elindítani:

A Rendszer menüből

  Válassza a Súgó menüpontot

Parancssorból

  Adja ki a `yelp` parancsot

#### Felület

A Yelp súgóböngésző elindításakor a következő ablak jelenik meg.

##### Yelp súgóböngésző ablak

A Yelp súgóböngésző a következő elemeket tartalmazza []:

Menüsáv

  Fájl

    Ebben a menüpontban lehet új ablakot nyitni, megnézni a dokumentum névjegyét, kinyomtatni a jelenlegi dokumentumot vagy bezárni az ablakot.

  Szerkesztés

    Ebben a menüpontban lehet másolni, mindent kijelölni, keresni vagy megnyitni a beállítások ablakot.

  Ugrás

    Ebben a menüpontban lehet vissza, előre vagy a súgótémákhoz ugrani. DocBook dokumentum olvasásakor az előző és következő szakasz, illetve a tartalom is innen érhető el.

  Könyvjelzők

    Ebben a menüpontban lehet könyvjelzőket felvenni vagy szerkeszteni, illetve a meglévőket elérni.

  Súgó

    A Névjegy menüpont alatt információkat jeleníthet meg a Yelp súgóböngészőről és a projektben közreműködőkről. Ezt a dokumentumot a Tartalom menüponttal vagy az F1 megnyomásával nyithatja meg.

Eszköztár

  Vissza

    Ezzel a gombbal tud visszafelé lépkedni a megjelenített dokumentumok közt.

  Előre

    Ezzel a gombbal tud előre lépkedni a megjelenített dokumentumok közt.

  Súgótémák

    Ezzel a gombbal térhet vissza a fő tartalomjegyzékhez ().

Böngésző-ablaktábla

  A böngésző-ablaktáblán jelennek meg a tartalomjegyzékek vagy a dokumentációk. A tartalomjegyzék használatával juthat el a kívánt tartalmakhoz.

### A Yelp használata

#### Dokumentum megnyitása

Dokumentum a Yelp súgóböngészőben való megnyitásához használja a tartalomjegyzéket.

Ennek alternatívájaként a Yelp parancssorból vagy egy fájl ablakba húzásával is elindítható. További információkért tekintse meg a részt.

#### Új ablak megnyitása

Új ablak megnyitásához:

- Kattintson a Fájl Új ablak menüpontra

- Használja a CtrlN billentyűkombinációt

#### Ezen dokumentum névjegye

Információk megtekintéséhez az aktuálisan nyitva lévő dokumentumról:

- Kattintson a Fájl Ezen dokumentum névjegye menüpontra

Ez a lehetőség csak DocBook dokumentációknál érhető el. Általában a jogi megjegyzések és a dokumentációhoz hozzájárulók kerülnek itt felsorolásra.

#### Egy oldal nyomtatása

A Yelp súgóböngészőben megnyitható oldalak nyomtatásához:

- Kattintson a Fájl Ezen oldal nyomtatása menüpontra

#### Dokumentum nyomtatása

Egy teljes dokumentum nyomtatása:

- Kattintson a Fájl Ezen dokumentum nyomtatása menüpontra

Ez a lehetőség csak DocBook dokumentációkhoz érhető el.

#### Ablak bezárása

Egy Yelp ablak bezárásához:

- Kattintson a Fájl Ablak bezárása gombra

- Használja a CtrlW billentyűkombinációt

#### Beállítások

Beállítások a Yelp súgóböngészőben:

- Kattintson a Szerkesztés Beállítások menüpontra

Egy, a következőhöz hasonló ablak fog megjelenni:

##### Yelp súgóböngésző beállításai ablak

Az elérhető lehetőségekkel a következő beállítások hajthatók végre:

Rendszerbetűkészletek használata

  Válassza ezt a lehetőséget, ha a GNOME asztali környezet által használt betűkészletet szeretné használni.

  A dokumentációolvasáshoz egyéni betűkészlet használatához törölje a kiválasztást és kattintson a Változó szélességű vagy a Rögzített szélességű feliratokat követő gombok egyikére.

  Változó szélességű

    Ez a betűkészlet akkor van használatban, ha nincs szükség rögzített szélességű betűkre. A szöveg legnagyobb része ilyen.

  Rögzített szélességű

    Ez a betűkészlet akkor van használatban, ha minden betűnek azonos méretűnek kell lennie. Ez általában parancsok, programrészletek és más hasonló szövegrészletek szedésénél szükséges.

Kurzoros böngészés

  Kattintson erre a lehetőségre, ha egy kurzort szeretne látni a használatakor. Ez egyszerűbbé teszi a dokumentum böngészését azáltal, hogy megjeleníti a kurzor helyét a dokumentumban.

#### Visszalépés a dokumentumelőzményekben

A visszalépéshez a dokumentumelőzményekben:

- Kattintson az Ugrás Vissza gombra

- Használja az AltBalra billentyűkombinációt

- Használja a Vissza gombot az Eszköztáron

#### Előrelépés a dokumentumelőzményekben

Az előrelépéshez a dokumentumelőzményekben:

- Kattintson az Ugrás Előre gombra

- Használja az AltJobbra billentyűkombinációt

- Kattintson az Előre gombra az Eszköztáron

#### Ugrás a súgótémákhoz

A súgótémák megjelenítéséhez:

- Kattintson az Ugrás Súgótémák gombra

- Használja az AltHome billentyűkombinációt

- Használja a Súgótémák gombot az Eszköztáron

#### Ugrás az előző szakaszra

Az előző szakasz megtekintéséhez:

- Kattintson az Ugrás Előző szakasz gombra

- Használja az AltFel billentyűkombinációt

Ez a lehetőség csak DocBook formátumú dokumentumok használata esetén érhető el.

#### Ugrás a következő szakaszra

A következő szakasz megtekintéséhez:

- Kattintson az UgrásKövetkező szakasz gombra

- Használja az AltLe billentyűkombinációt

Ez a lehetőség csak DocBook formátumú dokumentumok használata esetén érhető el.

#### Ugrás a tartalomhoz

A dokumentum tartalmának megtekintéséhez:

- Kattintson az Ugrás Tartalom gombra

Ez a lehetőség csak DocBook formátumú dokumentumok használata esetén érhető el.

#### Könyvjelző hozzáadása

Könyvjelző készítése egy adott dokumentumhoz:

- Kattintson a Könyvjelzők Könyvjelző hozzáadása gombra

- Használja a CtrlD billentyűkombinációt

Egy ehhez hasonló ablak fog megjelenni: .

##### Könyvjelző hozzáadása ablak

Írja be a könyvjelző kívánt címét a Cím mezőbe. Kattintson a Hozzáadás gombra a könyvjelző felvételéhez vagy a Mégsem gombra, ha meggondolta magát.

#### Könyvjelzők szerkesztése

A könyvjelző-gyűjtemény szerkesztése:

- Kattintson a Könyvjelzők Könyvjelző szerkesztése... gombra

- Használja a CtrlB billentyűkombinációt

Egy ehhez hasonló ablak fog megjelenni:

##### Könyvjelzők szerkesztése ablak

Az ablakban a következő lehetőségei vannak a könyvjelzők kezelésére:

Megnyitás

  Ezzel a gombbal megnyitható a kiválasztott könyvjelző egy új ablakban.

Átnevezés

  Ezzel a gombbal lehet megváltoztatni egy könyvjelző címét.

Eltávolítás

  Ezzel a gombbal lehet könyvjelzőt törölni a gyűjteményből.

Ha befejezte a könyvjelzők kezelését, akkor kattintson a Bezárás gombra a kilépéshez a Könyvjelzők szerkesztése ablakból.

#### Segítség kérése

A Yelp használatával kapcsolatos segítség kéréséhez (és ezen dokumentum megnyitásához):

- Kattintson a Súgó Tartalom gombra

### Haladó lehetőségek

#### Adott dokumentumok megnyitása

##### Dokumentumok megnyitása a fájlkezelőből

Egy dokumentum, például XML fájl megnyitásához a fájlkezelőből, nyissa meg azt a Nautilus fájlkezelőben vagy húzza be az ikont a Nautilusból a Yelp dokumentummezőjébe vagy az ikonjára.

##### Dokumentumok megnyitása parancssorból

A Yelp támogatja a dokumentumok megnyitását parancssorból. Többféle URI címet (Uniform Resource Identifier, egységes erőforrásazonosító) is támogat:

`file:`

  Akkor használja ezt az URI típust, ha egy fájlt szeretne elérni, például:

      yelp file:///usr/share/gnome/help/gcalctool/C/gcalctool.xml

`ghelp:` vagy `gnome-help:`

  Akkor használja ezt az URI típust, ha GNOME dokumentációt szeretne olvasni, amely általában DocBook formátumban íródott.

      yelp ghelp:gcalctool

  Ha a dokumentációt egy bizonyos szakasznál szeretné megnyitni, fűzzön hozzá az URI címhez egy kérdőjelet, majd a szakaszazonosítót.

      yelp ghelp:user-guide?yelp-advanced-cmdline

`man:`

  Ezt az URI típust akkor használja, ha egy bizonyos man oldalt szeretne megnyitni. Hozzáfűzheti a megjelenítendő szakasz számát, ha több azonos nevű man oldal létezik. Ezt a számot zárójelben kell megadni, ezért szükséges lehet escape-elni azt, hogy a parancsértelmező a zárójelet ne dolgozza fel.

      yelp man:gcalctool

  vagy

      yelp 'man:intro(1)'
      yelp 'man:intro(2)'

`info:`

  Használja ezt az URI típust, ha egy GNU info oldalt szeretne megnyitni.

      yelp info:make

#### Tartalom frissítése igény szerint

A Yelp súgóböngésző támogatja a CtrlR gyorsbillentyűt, amely újratölti a megnyitott DocBook dokumentumot. Ez lehetővé teszi a fejlesztők számára dokumentumaik változásainak azonnali megtekintését.

### További információk

Ez a szakasz részleteket közöl néhány, a Yelp súgóböngésző által használt segédalkalmazásról és olyan helyeket sorol fel, ahol további információkat találhat a Yelp súgóböngészőről.

#### Scrollkeeper

A Yelp súgóböngésző a scrollkeepert használja a tartalomjegyzék generálására DocBook és HTML dokumentáció esetén, valamint a dokumentumok fordításainak követésére.

#### GNOME dokumentációs segédprogramok

A GNOME asztali környezettel terjesztett dokumentáció a következőkre használja ezt a programcsomagot:

- Dokumentumok különböző nyelvekre való fordításának egyszerűsítése.

- Olyan eszközök biztosítása, melyek segítik a dokumentációk csomagolását és telepítését a megfelelő helyre és a dokumentumok bejegyzését a scrollkeepernél.

- A DocBook formátum megjelenítésre alkalmassá alakítása.

A Yelp súgóböngésző a GNOME XSLT stíluslapokra támaszkodik, melyek a DocBook dokumentumokat HTML formátumba alakítják. A GNOME dokumentációt összeállító segédprogramok pedig az alkalmazások íróit segítik a dokumentációk telepítésében és bejegyzésében a súgórendszerbe.

#### Honlap és levelezőlista

A Yelp súgóböngészővel kapcsolatos további információkért látogassa meg a dokumentációs csapat angol nyelvű honlapját a http://live.gnome.org/Yelp címen, vagy iratkozzon fel a gnome-doc-devel-list@gnome.org levelezőlistára.

### Csatlakozás a GNOME dokumentációs csapathoz

Amennyiben érdeklődik a GNOME projekt dokumentációjának készítése és frissítése iránt, kérjük látogassa meg a dokumentációs csapat honlapját a http://live.gnome.org/DocumentationProject címen.