# Asztali munkamenetek

A fejezet a GNOME-ba való bejelentkezésről, leállításáról, illetve a munkamenetek indításról, kezeléséről és befejezéséről nyújt információt.

## Munkamenet indítása

A munkamenet a GNOME használatával töltött időtartam. A munkamenet folyamán alkalmazásait használhatja, nyomtathat, böngészhet stb.

A GNOME-ba való bejelentkezés indítja a munkamenetet. A bejelentkezési képernyő – ahol a felhasználónevet és jelszót lehet megadni, valamint többek között nyelvet választani – a kapu a GNOME asztali környezethez.

Alapértelmezésben a kijelentkezés befejezi a munkamenetet. Lehetőség van emellett kijelentkezéskor a munkamenet automatikus mentésére. Ebben az esetben a GNOME következő indításakor visszaáll az utolsó munkamenet. Lásd: .

### Bejelentkezés a GNOME-ba

A munkamenetbe való bejelentkezéshez tegye a következőket:

1. A bejelentkezési képernyőn kattintson a Környezet gombra. Válassza a GNOME asztali környezetet az elérhető környezetek felsorolásából.

2. Írja be felhasználónevét a Felhasználónév mezőbe a bejelentkezési képernyőn, majd nyomja le az enter billentyűt.

3. Írja be jelszavát a Jelszó mezőbe a bejelentkezési képernyőn, majd majd nyomja le az enter billentyűt.

Ha a bejelentkezése sikeres volt, a betöltés folyamatáról tájékoztató indítóképernyőt fog látni. Amikor a GNOME használatra kész, a munkaasztala fogadja és elkezdheti számítógépe használatát.

Első bejelentkezése alkalmával a munkamenet-kezelő új munkamenetet kezd. Amennyiben már bejelentkezett korábban és akkor elmentette munkamenetét, a munkamenet-kezelő visszaállítja azt.

Amennyiben bejelentkezés előtt szeretné a számítógépet leállítani vagy újraindítani, kattintson a Rendszer gombra a bejelentkezési képernyőn. A megjelenő párbeszédablakon válassza a kívánt lehetőséget és kattintson az OK gombra.

### Más nyelv használata

A munkamenet nyelvének megváltoztatásához tegye a következőket:

1. A bejelentkezési képernyőn kattintson a Nyelv gombra. Válassza ki az elérhető nyelvek közül a kívánt nyelvet.

2. Írja be felhasználónevét a Felhasználónév mezőbe a bejelentkezési képernyőn, majd nyomja le az enter billentyűt.

3. Írja be jelszavát a Jelszó mezőbe a bejelentkezési képernyőn, majd majd nyomja le az enter billentyűt.

Amennyiben más nyelven jelentkezik be egy munkamenetbe, a felhasználói felület nyelvét változtatja meg, de a billentyűzetkiosztást nem. Ennek megváltoztatásához használja a Billentyűzet jelző kisalkalmazást.

## Képernyő zárolása

Képernyő zárolása ikon.

A képernyő zárolása lehetővé teszi a számítógép elhagyását úgy, hogy mások ne férjenek hozzá a futó munkamenethez. Amíg a képernyő zárolva van, a képernyővédő fut.

A képernyő zárolásának módjai:

- Válassza a Rendszer Képernyő zárolása menüpontot.

- Amennyiben van valamelyik panelen Képernyő zárolása gomb, kattintson a Képernyő zárolása gombra.

  Ha a Képernyő zárolása gomb nem található a panelen, föl tudja venni a következő alapján: .

A képernyő zárolásának feloldásához nyomjon meg egy billentyűt vagy mozgassa meg az egeret, majd a megjelenő ablakban adja meg jelszavát és nyomja le az enter billentyűt.

## Munkamenetek kezelése

A GNOME munkamenetek beállításainak módosításához a Munkamenetek eszközt használhatja. A Munkamenetek eszköz a következő alkalmazástípusokat ismeri fel:

- Azok az alkalmazások, amelyeket a munkamenet kezel. Amikor elmenti a munkamenetet, a munkamenet-kezelő elmenti az állapotukat. Ki-, majd bejelentkezés után a munkamenet-kezelő automatikusan elindítja a munkamenetkezelt alkalmazásokat.

- Azok az alkalmazások, amelyeket nem kezel a munkamenet. Amikor elmenti a munkamenetet, a munkamenet-kezelő nem menti el az ilyen alkalmazásokat. Ha ki- majd bejelentkezik, a munkamenet-kezelő nem indítja el azokat. Ehelyett saját kezűleg kell elindítania ezeket az alkalmazásokat, vagy a Munkamenetek eszközben beállítható az automatikus indításuk.

### Munkamenetek viselkedésének meghatározása ki- és bejelentkezésnél

A munkamenetek ki- és bejelentkezéskori viselkedésének beállítása a Munkamenetek eszközzel lehetséges. Ezeket a Munkamenet beállításai lapon állíthatja be, például bejelentkezéskor megjelenő indítóképernyőt választhat.

### Automatikusan elinduló programok használata

Be lehet állítani a munkamenetet nem munkamenetkezelt alkalmazások indítására. Alkalmazások felvételére, szerkesztésére és törlésére is a Munkamenetek eszköz Automatikusan elinduló programok lapja alkalmazható. Ha elmenti a beállításokat és kijelentkezik, legközelebb el fognak indulni a kiválasztott alkalmazások.

### A jelenlegi munkamenet alkalmazásainak böngészése

A jelenlegi munkamenet alkalmazásai a Munkamenetek eszköz Jelenlegi munkamenet lapján vannak fölsorolva.

- Az összes GNOME alkalmazás, amely képes a munkamenetek kezelésére és el tudja menteni az alkalmazás állapotát.

- Minden beállítóeszköz, amely képes kapcsolódni a munkamenet-kezelőhöz, és amely képes menteni az eszköz állapotát.

A Jelenlegi munkamenet lap néhány művelet végrehajtására használható egyes alkalmazásokon vagy beállítóeszközön. Be tudja állítani például az automatikusan elinduló alkalmazások betöltési sorrendjét, bármely GNOME alkalmazás vagy beállítóeszköz újraindítási módját.

### Munkamenet-beállítások mentése

Munkamenet-beállítások mentéséhez tegye a következőket:

1. Állítsa be a munkamenetében a munkamenet automatikus mentését annak befejezésekor. Munkamenetének beállításához használja a Munkamenetek beállítóeszközt. A Munkamenetek beállítóeszköz elindul. Válassza ki a Munkamenet változásainak automatikus mentése lehetőséget a Munkamenet beállításai lapon.

2. Fejezze be munkamenetét.

## Munkamenet befejezése

Miután befejezte számítógépének használatát, a következő lehetőségek egyikét választhatja:

- Jelentkezzen ki, hogy más felhasználó is használhassa a rendszert. A GNOME-ból való kijelentkezéshez válassza a Rendszer felhasználó kijelentkeztetése menüpontot.

- Állítsa le a számítógépet és kapcsolja ki. A leállításhoz válassza a Rendszer Leállítás menüpontot.

- A számítógép konfigurációjától függően lehetséges, hogy működik a hibernálás. A hibernálás alatt kevesebb energia szükséges, de a számítógép állapota megőrzésre kerül: minden futó alkalmazás és megnyitott dokumentum megmarad.

Ha befejez egy munkamenetet, a mentetlen módosításokat tartalmazó alkalmazások figyelmeztetni fogják. Választhat a módosítások elmentése illetve a kijelentkezési vagy leállítási folyamat megszakítása között.

Mielőtt befejezi a munkamenetet, lehetséges hogy el szeretné menteni jelenlegi munkáját annak későbbi visszaállítása érdekében. A Munkamenetek beállítóeszközzel lehet kiválasztani az aktuális beállítások automatikus mentését.