# Συνεδρίες επιφάνειας εργασίας

Αυτό το κεφάλαιο παρέχει τις πληροφορίες που χρειάζεστε για σύνδεση και απενεργοποίηση του GNOME, καθώς και για την εκκίνηση, διαχείριση και το κλείσιμο μίας συνεδρίας στην επιφάνεια εργασίας.

## Εκκίνηση συνεδρίας

Συνεδρία είναι η χρονική περίοδος που καταναλώνετε όταν χρησιμοποιείτε το GNOME. Κατά τη διάρκεια μιας συνεδρίας, κάνετε χρήση των εφαρμογών σας, εκτυπώνετε, περιηγείστε στο διαδίκτυο, κλπ.

Η σύνδεση στο GNOME ξεκινάει τη συνεδρία σας. Η οθόνη σύνδεσης είναι η πύλη σας προς την επιφάνεια εργασίας του GNOME: εκεί είναι που εισάγετε το όνομα χρήστη και τον κωδικό σας και κάνετε επιλογές όπως τη γλώσσα που επιθυμείτε να χρησιμοποιήσει το GNOME για τη συνεδρία σας.

Κανονικά, η αποσύνδεση τερματίζει τη συνεδρία, αλλά μπορείτε να επιλέξετε να αποθηκεύσετε την κατάσταση της συνεδρίας σας και να την επαναφέρετε την επόμενη φορά που θα χρησιμοποιήσετε GNOME: συμβουλευτείτε .

### Σύνδεση στο GNOME

Για να συνδεθείτε σε μία συνεδρία, εκτελέστε τα παρακάτω βήματα:

1. Στην οθόνη σύνδεσης, κάντε κλικ στο εικονίδιο Συνεδρία. Επιλέξτε την επιφάνεια εργασίας GNOME από τη λίστα των διαθέσιμων περιβαλλόντων επιφάνειας εργασίας.

2. Εισάγετε το όνομα χρήστη σας στο πεδίο Όνομα Χρήστη στην οθόνη σύνδεσης, και έπειτα πιέστε Return.

3. Εισάγετε τον κωδικό σας στο πεδίο Κωδικός στην οθόνη σύνδεσης, και έπειτα πιέστε Return.

Όταν η σύνδεσή σας είναι επιτυχής, θα εμφανιστεί μία εισαγωγική οθόνη που σας πληροφορεί για την έναρξη αρχικών ενεργειών που γίνονται στο GNOME. Όταν το GNOME είναι έτοιμο προς χρήση, θα δείτε την επιφάνεια εργασίας και μπορείτε να ξεκινήσετε να χρησιμοποιείτε τον υπολογιστή σας.

Όταν συνδέεστε για πρώτη φορά, ο διαχειριστής συνεδριών ξεκινάει μία νέα συνεδρία. Αν έχετε ξανασυνδεθεί πρωτύτερα, τότε ο διαχειριστής συνεδριών επαναφέρει την προηγούμενη συνεδρία σας, αν έχετε αποθηκεύσει τις ρυθμίσεις για την προηγούμενη συνεδρία πριν την αποσύνδεσή σας.

Αν επιθυμείτε να απενεργοποιήσετε ή επανεκκινήσετε το σύστημα πριν να συνδεθείτε, κάντε κλικ στο εικονίδιο Σύστημα πάνω στην οθόνη σύνδεσης. Θα εμφανιστεί ένας διάλογος. Επιλέξτε την επιλογή που επιθυμείτε, και κατόπιν το κουμπί Εντάξει.

### Επιλογή διαφορετικής γλώσσας

Για να συνδεθείτε σε μία συνεδρία με διαφορετική γλώσσα, εκτελέστε τις παρακάτω ενέργειες.

1. Στην οθόνη σύνδεσης, κάντε κλικ στο εικονίδιο Γλώσσα. Επιλέξτε τη γλώσσα που επιθυμείτε από τη λίστα των διαθέσιμων γλωσσών.

2. Εισάγετε το όνομα χρήστη σας στο πεδίο Όνομα Χρήστη στην οθόνη σύνδεσης, και έπειτα πιέστε Return.

3. Εισάγετε τον κωδικό σας στο πεδίο Κωδικός στην οθόνη σύνδεσης, και έπειτα πιέστε Return.

Όταν συνδεθείτε σε μία συνεδρία σε διαφορετική γλώσσα, επιλέγετε τη γλώσσα για τη διεπαφή χρήστη. Δεν επιλέγετε τη διάταξη πληκτρολογίου για τη συγκεκριμένη συνεδρία. Για να επιλέξετε μία διάταξη πληκτρολογίου, χρησιμοποιείστε τη μικροεφαρμογή Ένδειξη διάταξης πληκτρολογίου.

## Κλείδωμα οθόνης

Εικονίδιο για κλείδωμα οθόνης.

Το κλείδωμα της οθόνης σας επιτρέπει να απομακρυνθείτε από τον υπολογιστή σας και απαγορεύει οποιαδήποτε πρόσβαση στις εφαρμογές και πληροφορίες σας. Κατά τη διάρκεια που η οθόνη σας είναι κλειδωμένη, εκτελείται η προστασία οθόνης.

Για να ξεκλειδώσετε την οθόνη, εκτελέστε μία από τις παρακάτω ενέργειες:

- Επιλέξτε Σύστημα Κλείδωμα Οθόνης.

- Αν το κουμπί Κλείδωμα Οθόνης εμφανιστεί σε κάποιο πίνακα εφαρμογών, κάντε κλικ στο κουμπί Κλείδωμα Οθόνης.

  Το Κλείδωμα Οθόνης δεν περιλαμβάνεται ως προεπιλογή στους πίνακες εφαρμογών. Για να το προσθέσετε, δείτε .

Για να ξεκλειδώσετε την οθόνη, μετακινήστε το ποντίκι σας ή πιέστε οποιοδήποτε πλήκτρο, εισάγετε τον κωδικό σας στο διάλογο κλειδωμένης οθόνης, και κατόπιν πιέστε Return.

## Διαχείριση συνεδρίας

Για να ρυθμίσετε τη διαχείριση συνεδρίας της επιφάνειας εργασίας του GNOME, χρησιμοποιείστε στις προτιμήσεις Συνεδρίες. Το εργαλείο Συνεδρίες αναγνωρίζει τους παρακάτω τύπους εφαρμογών:

- Εφαρμογές διαχειριζόμενες μέσα από συνεδρία. Όταν αποθηκεύσετε τις ρυθμίσεις για τη συνεδρία σας, ο διαχειριστής συνεδριών αποθηκεύει όλες τις εφαρμογές που είναι διαχειριζόμενες μέσα από τη συνεδρία. Αν αποσυνδεθείτε, και επανασυνδεθείτε, ο διαχειριστής συνεδριών αυτόματα ξεκινά τις εφαρμογές αυτές.

- Εφαρμογές που δεν είναι διαχειριζόμενες μέσα από συνεδρία. Όταν αποθηκεύσετε τις ρυθμίσεις για τη συνεδρία σας, ο διαχειριστής συνεδριών δεν αποθηκεύει εφαρμογές που δεν είναι διαχειριζόμενες μέσα από τη συνεδρία. Αν αποσυνδεθείτε και επανασυνδεθείτε, ο διαχειριστής συνεδριών δεν ξεκινά μη διαχειριζόμενες σε συνεδρία εφαρμογές. Θα πρέπει να ξεκινήσετε τέτοιες εφαρμογές χειρωνακτικά. Εναλλακτικά, μπορείτε να χρησιμοποιήσετε το εργαλείο προτίμησης Συνεδρίες για να καθορίσετε σε μη διαχειριζόμενες σε συνεδρία εφαρμογές που επιθυμείτε να κάνουν εκκίνηση αυτόματα.

### Καθορισμός συμπεριφοράς συνεδρίας κατά τη σύνδεση και αποσύνδεση

Για να καθορίσετε τη συμπεριφορά μίας συνεδρίας κατά τη σύνδεση και αποσύνδεση, χρησιμοποιείστε το εργαλείο προτίμησης Συνεδρίες. Εφαρμόστε τις αλλαγές που επιθυμείτε στο τμήμα καρτέλας Επιλογές συνεδρίας. Για παράδειγμα, μπορείτε να επιλέξετε εμφανίζεται μία εισαγωγική οθόνη κατά τη σύνδεσή σας.

### Για χρήση εφαρμογών εκκίνησης

Μπορείτε να διαμορφώσετε τις συνεδρίες σας ώστε να ξεκινούν με εφαρμογές που δεν είναι διαχειριζόμενες σε συνεδρία. Για τη διαμόρφωση τέτοιων εφαρμογών, χρησιμοποιείστε το εργαλείο προτίμησης Συνεδρίες. Χρησιμοποιείστε το τμήμα καρτέλας Εκκίνηση προγραμμάτων για προσθήκη, επεξεργασία, και αφαίρεση εφαρμογών. Αν αποθηκεύσετε τις ρυθμίσεις σας και αποσυνδεθείτε, την επόμενη φορά που θα επανασυνδεθείτε, οι εφαρμογές έναρξης θα ξεκινήσουν αυτόματα.

### Για περιήγηση σε εφαρμογές μέσα στην τρέχουσα συνεδρία

Για περιήγηση τις εφαρμογές της τρέχουσας συνεδρίας, χρησιμοποιείστε το εργαλείο προτίμησης Συνεδρίες. Το τμήμα καρτέλας Τρέχουσα συνεδρία περιλαμβάνει τα παρακάτω:

- Όλες οι εφαρμογές GNOME που εκτελούνται κατά τη συγκεκριμένη χρονική στιγμή, που μπορούν να συνδεθούν στο διαχειριστή συνεδρίας, και που μπορούν να αποθηκεύσουν την κατάσταση της εφαρμογής.

- Όλα τα εργαλεία στις προτιμήσεις που μπορούν να παρέχουν σύνδεση με το διαχειριστή συνεδρίας, και που μπορούν να αποθηκεύσουν την κατάσταση του εργαλείου

Μπορείτε να χρησιμοποιήσετε το τμήμα καρτέλας Τρέχουσα συνεδρία για την εκτέλεση ενός περιορισμένου αριθμού ενεργειών σχετικά με τις ιδιότητες συνεδρίας μιας εφαρμογής ή εργαλείου προτίμησης. Για παράδειγμα, μπορείτε να κάνετε επεξεργασία στη σειρά έναρξης και στη μορφή επανεκκίνησης κάθε εφαρμογής GNOME ή εργαλείου προτίμησης που βρίσκεται στη λίστα.

### Για την αποθήκευση ρυθμίσεων συνεδρίας

Για να αποθηκεύσετε τις ρυθμίσεις της συνεδρίας σας, εκτελέστε τα παρακάτω βήματα:

1. Διαμορφώστε τη συνεδρία σας ώστε να αποθηκεύει αυτόματα τις ρυθμίσεις όταν τελειώσετε τη συνεδρία. Για τη διαμόρφωση της συνεδρίας σας, χρησιμοποιείστε στις προτιμήσεις το εργαλείο Συνεδρίες. Το εργαλείο Συνεδρίες ξεκινάει. Κάντε την επιλογή Αυτόματη αποθήκευση αλλαγών στη συνεδρία στην καρτέλα του τμήματος Επιλογές συνεδρίας

2. Τερματίζοντας τη συνεδρίας σας.

## Τερματίζοντας μια συνεδρία

Όταν έχετε τελειώσει τη χρήση του υπολογιστή σας, μπορείτε να επιλέξετε μία από τις ακόλουθες ενέργειες:

- Αποσυνδεθείτε για να επιτρέψετε σε άλλο χρήστη να εργαστεί με αυτό. Για να αποσυνδεθείτε από το GNOME, επιλέξτε Σύστημα Αποσύνδεση όνομα χρήστη .

- Κλείστε τον υπολογιστή σας και απενεργοποιείστε το. Για να τον κλείσετε, επιλέξτε Σύστημα Κλείσιμο.

- Με εξάρτηση στις ρυθμίσεις του υπολογιστή σας, μπορείτε επίσης να εφαρμόσετε Αναστολή στον υπολογιστή σας. Κατά τη διάρκεια της αναστολής, λιγότερη ισχύς καταναλώνεται, αλλά η κατάσταση του υπολογιστή σας είναι διατηρημένη: όλες οι εκτελούμενες εφαρμογές και τα ανοικτά έγγραφα.

Όταν τελειώσετε μία συνεδρία, εφαρμογές με μη αποθηκευμένη δραστηριότητα θα σας παρουσιάσουν μία ειδοποίηση. Μπορείτε να επιλέξετε ανάμεσα σε αποθήκευση της δραστηριότητάς σας, ακύρωση της εντολής αποσύνδεσης ή κλείσιμο.

Πριν τελειώσετε μία συνεδρία, ίσως θα έπρεπε να σώσετε τις τρέχουσες ρυθμίσεις έτσι ώστε να καταφέρετε να επαναφέρετε τη συνεδρία αργότερα. Στις προτιμήσεις Συνεδρίες, μπορείτε να επιλέξετε μία επιλογή για να αποθηκεύετε αυτόματα τις τρέχουσες ρυθμίσεις.