# Πίνακες εφαρμογών

Το συγκεκριμένο κεφάλαιο περιγράφει πως χρησιμοποιούνται οι πίνακες εφαρμογών στο επάνω και κάτω άκρο της επιφάνειας εργασίας GNOME, πως να προσαρμόζετε τα αντικείμενα που εμφανίζονται σε αυτούς, και πως να προσθέτετε νέους πίνακες στην επιφάνεια εργασίας.

## Εισαγωγή

Πίνακας εφαρμογών είναι ένας χώρος στην επιφάνεια εργασίας GNOME όπου έχετε πρόσβαση σε συγκεκριμένες ενέργειες και πληροφορίες, ανεξάρτητα από την κατάσταση του παραθύρου της εφαρμογής σας. Για παράδειγμα, στους προκαθορισμένους πίνακες GNOME, μπορείτε να ενεργοποιήσετε εφαρμογές, να βλέπετε την ημερομηνία και ώρα, να ελέγχετε τον ήχο του συστήματος, και πολλά άλλα.

Μπορείτε να προσαρμόσετε τους πίνακες εφαρμογών όπως επιθυμείτε. Μπορείτε να μεταβάλετε τη συμπεριφορά και την εμφάνιση, και έχετε τη δυνατότητα να προσθέσετε ή να αφαιρέσετε αντικείμενα από τους πίνακες. Επίσης μπορείτε να δημιουργήσετε πολλαπλούς πίνακες, και να επιλέξετε διαφορετικές ιδιότητες, αντικείμενα, και παρασκήνια σε κάθε πίνακα ξεχωριστά. Επίσης μπορείτε να εφαρμόζετε απόκρυψη σε πίνακες.

Ως προεπιλογή, η επιφάνεια εργασίας GNOME περιλαμβάνει έναν πίνακα εφαρμογών στο επάνω άκρο της οθόνης, και έναν πίνακα στο κάτω άκρο της οθόνης. Οι ακόλουθες ενότητες περιγράφουν αυτούς τους πίνακες.

### Άνω ακραίος πίνακας εφαρμογών

Ως προεπιλογή, ο πίνακας εφαρμογών του άνω άκρου περιέχει τα ακόλουθα αντικείμενα:

Η διανομή GNOME που έχετε μπορεί να έχει διαφοροποιήσει αυτήν την προκαθορισμένη εγκατάσταση.

Μικροεφαρμογή Μπάρας μενού

  Η μπάρα μενού του πίνακα εφαρμογών περιέχει τα μενού Εφαρμογές, Τοποθεσίες, και Σύστημα. Για περισσότερες πληροφορίες πάνω στη μπάρα μενού, δείτε .

Εκκινητής περιηγητή ιστοσελίδων

  Πατήστε σε αυτόν τον εκκινητή για να ενεργοποιήσετε τον περιηγητή ιστοσελίδων.

Μικροεφαρμογή Χώρος ειδοποιήσεων

  Εμφανίζει εικονίδια από άλλες εφαρμογές που ίσως τραβήξουν την προσοχή σας, ή που ίσως επιθυμείτε να αποκτήσετε πρόσβαση σε αυτές από το παράθυρο της τρέχουσας εφαρμογής σας. Για περισσότερες πληροφορίες πάνω σε αυτό, δείτε .

  Μέχρι μία εφαρμογή να προσθέσει ένα εικονίδιο στην περιοχή σημειώσεων, θα είναι ορατή μόνο μία στενή λωρίδα.

Μικροεφαρμογή Ρολόι

  Το Ρολόι παρουσιάζει την τρέχουσα ώρα. Κάντε κλικ στην ώρα για να ανοίξετε ένα μικρό ημερολόγιο. Για περισσότερες πληροφορίες πάνω σε αυτό, δείτε το Εγχειρίδιο μικροεφαρμογής ρολογιού.

Μικροεφαρμογή Έλεγχος ήχου

  Ο Έλεγχος έντασης ήχου σας δίνει τη δυνατότητα να ελέγχετε την ένταση ήχου των μεγαφώνων του συστήματός σας. Για περισσότερα πάνω σε αυτό, συμβουλευτείτε το Εγχειρίδιο ελέγχου έντασης ήχου.

Επιλογέας παραθύρου εικονίδιο

  Ο Επιλογέας παραθύρων παρουσιάζει όλα τα ανοικτά παράθυρα. Για να φέρετε σε εστίαση ένα παράθυρο, κάντε κλικ στο εικονίδιο του επιλογέα παραθύρου στο πλέον δεξί μέρος του άνω ακραίου πίνακα εφαρμογών, και κατόπιν επιλέξτε το παράθυρο. Για περισσότερες πληροφορίες πάνω σε αυτό, δείτε .

### Κάτω ακραίος πίνακας εφαρμογών

Ως προεπιλογή, ο κάτω ακραίος πίνακας περιέχει τα παρακάτω αντικείμενα:

Η διανομή GNOME που έχετε μπορεί να έχει διαφοροποιήσει αυτήν την προκαθορισμένη εγκατάσταση.

Κουμπί Εμφάνιση επιφάνειας εργασίας

  Πιέστε αυτό το κουμπί για να ελαχιστοποιήσετε όλα τα ανοικτά παράθυρα και να σας παρουσιαστεί η επιφάνεια εργασίας.

Μικροεφαρμογή Λίστα παραθύρων

  Εμφανίζει ένα κουμπί για κάθε ανοικτό παράθυρο. Η εφαρμογή Λίστα παραθύρων σας δίνει τη δυνατότητα να ελαχιστοποιείτε και να επαναφέρετε παράθυρα. Για περισσότερες πληροφορίες πάνω σε αυτό, δείτε .

Μικροεφαρμογή Εφαρμογή εναλλαγής χώρων εργασίας

  Σας δίνει τη δυνατότητα να εναλλάσσεστε μεταξύ των χώρων εργασίας σας. Για περισσότερους χώρους εργασίας, δείτε .

## Διαχείριση πινάκων εφαρμογών

Οι ακόλουθες ενότητες περιγράφουν πως να διαχειρίζεστε τους πίνακες εφαρμογών.

Για

### Μετακίνηση πίνακα εφαρμογών

Σύρετε έναν πίνακα εφαρμογών σε κάποιο άλλο άκρο της οθόνης για να μετακινηθεί εκεί. Κάντε κλικ σε οποιοδήποτε κενό χώρο του πίνακα για να ξεκινήσετε τη μετακίνηση.

Ένας πίνακας εφαρμογών που δεν είναι καθορισμένος να εκτείνεται στο μέγιστο πλάτος της οθόνης μπορεί να συρθεί πέρα από τις άκρες της οθόνης και να τοποθετηθεί κάπου αλλού. Ανατρέξτε στο για λεπτομέρειες πάνω στον καθορισμό της ιδιότητας επέκτασης ενός πίνακα εφαρμογών.

### Ιδιότητες πίνακα εφαρμογών

Μπορείτε να μεταβάλετε τις ιδιότητες οποιουδήποτε πίνακα, όπως τη θέση του, τη συμπεριφορά απόκρυψης, και την εμφάνισή του.

Για την τροποποίηση ενός πίνακα εφαρμογών, κάντε δεξί κλικ σε έναν κενό χώρο πάνω στον πίνακα εφαρμογών, και επιλέξτε Ιδιότητες. Ο διάλογος Ιδιότητες πίνακα εφαρμογών περιέχει δύο τμήματα καρτέλας, Γενικά και Παρασκήνιο.

#### Γενικές ιδιότητες καρτέλας

Στην καρτέλα Γενικά, μπορείτε να μεταβάλετε το μέγεθος του πίνακα εφαρμογών, τη θέση του, και τις ιδιότητες απόκρυψης. Ο ακόλουθος πίνακας περιγράφει τα στοιχεία διαλόγου της καρτέλας Γενικά:

Στοιχεία διαλόγου | Περιγραφή
--- | ---
Προσανατολισμός | Επιλέξτε τη θέση του πίνακα στην οθόνη σας. Κάντε κλικ στην επιθυμητή νέα θέση για την τοποθέτησή του.
Μέγεθος | Χρησιμοποιήστε το περιστρεφόμενο κουτί για να καθορίσετε το μέγεθος του πίνακα εφαρμογών.
Επέκταση | Ως προεπιλογή, ένας πίνακας εφαρμογών εκτείνεται στο μέγιστο μήκος ως την άκρη της οθόνης. Ένας πίνακας δε μπορεί να επεκταθεί πέρα από την άκρη της οθόνης σε οποιοδήποτε σημείο της.
Αυτόματη απόκρυψη | Επιλέξτε αυτήν την επιλογή αν επιθυμείτε ο πίνακας εφαρμογών να είναι ολικά ορατός όταν ο δείκτης ποντικιού βρίσκεται πάνω από αυτόν. Ο πίνακας αποκρύπτεται στην προεπιλεγμένη άκρη της οθόνης, αφήνοντας ένα μικρό μέρος του να προεξέχει από την άκρη της επιφάνειας εργασίας. Η κίνηση του δρομέα πάνω στο ορατό μέρος του πίνακα τον εξαναγκάζει να επανέλθει ολόκληρος στην οθόνη.
Εμφάνιση κουμπιών απόκρυψης | Επιλέξτε αυτήν την επιλογή για να εμφανίσετε κουμπιά απόκρυψης σε καθένα από τα άκρα του πίνακα εφαρμογών. Κάνοντας κλικ σε κουμπιά απόκρυψης προκαλείτε την απόκρυψη του πίνακα κατά μέρος, εκτός από το κουμπί απόκρυψης στο αντίθετο άκρο. Πιέστε αυτό το κουμπί απόκρυψης για να επαναφέρετε τον πίνακα εφαρμογών ώστε να γίνει ολικά ορατός.
Εμφάνιση βελών στο κουμπί απόκρυψης | Διαλέξτε αυτή την επιλογή για να εμφανίσετε βέλη στα κουμπιά απόκρυψης, αν το κουμπί απόκρυψης είναι ενεργοποιημένο.

#### Καρτέλα ιδιοτήτων παρασκηνίου

Μπορείτε να επιλέξετε τον τύπο παρασκηνίου για τον πίνακα εφαρμογών στην καρτέλα Παρασκήνιο. Οι επιλογές σας είναι οι εξής:

Στοιχεία διαλόγου | Περιγραφή
--- | ---
Κανένα (χρήση θέματος συστήματος) | Επιλέξτε αυτήν την επιλογή για να επιτρέψετε στον πίνακα να χρησιμοποιεί τις ρυθμίσεις στο εργαλείο προτίμησης Θέμα. Αυτό διατηρεί το παρασκήνιο του πίνακα εφαρμογών να φαίνεται το ίδιο με την υπόλοιπη επιφάνεια εργασίας και τις εφαρμογές.

Συμπαγές χρώμα

Επιλέξτε αυτήν την επιλογή για να καθορίσετε ένα μοναδικό χρώμα για το παρασκήνιο του πίνακα εφαρμογών. Κάντε κλικ στο κουμπί Χρώμα για να εμφανίσετε το διάλογο επιλογέα χρωμάτων. Επιλέξτε το χρώμα που επιθυμείτε από το διάλογο του επιλογέα χρωμάτων.

Χρησιμοποιείστε την κύλιση για να καθορίσετε το βαθμό διαφάνειας ή αδιαφάνειας για το χρώμα. Για παράδειγμα, για να κάνετε τον πίνακα εφαρμογών διάφανο, μεταθέστε την κύλιση στην ένδειξη Διαφανής στο τέλος.

Εικόνα παρασκηνίου | Επιλέξτε αυτήν την επιλογή για τον καθορισμό μίας εικόνας για το παρασκήνιο του πίνακα εφαρμογών. Κάντε κλικ στο κουμπί για περιήγηση στα αρχεία. Όταν επιλέξετε το αρχείο, πιέστε Εντάξει.

Μπορείτε επίσης να σύρετε ένα χρώμα πάνω σε έναν πίνακα εφαρμογών για να καθορίσετε το χρώμα ή την εικόνα που επιθυμείτε ως παρασκήνιο του πίνακα. Μπορείτε να σύρετε ένα χρώμα ή μία εικόνα από πολλές εφαρμογές. Για παράδειγμα:

- Μπορείτε να τραβήξετε ένα χρώμα από οποιοδήποτε διάλογο χρωματικού επιλογέα.

- Μπορείτε να τραβήξετε ένα αρχείο εικόνας από το διαχειριστή αρχείων Ναυτίλος για να το θέσετε ως παρασκήνιο στον πίνακα εφαρμογών.

- Μπορείτε να σύρετε ένα χρώμα ή σχέδιο από το Παρασκήνια και εμβλήματα διάλογο διαχειριστή αρχείων στο Ναυτίλος σε έναν πίνακα για να τον ορίσετε ως παρασκήνιο.

Επιλέξτε Κλείσιμο για να κλείσετε το διάλογο Ιδιότητες.

### Απόκρυψη πίνακα εφαρμογών

Μπορείτε να αποκρύψετε ή να εμφανίσετε πίνακες εφαρμογών. Για να αποκρύψετε έναν πίνακα, χρησιμοποιείστε ένα κουμπί απόκρυψης. Αν τα κουμπιά απόκρυψης δεν είναι ορατά στον πίνακα, τροποποιείστε τις ιδιότητες του πίνακα εφαρμογών έτσι ώστε τα κουμπιά απόκρυψης γίνουν ορατά.

Κουμπιά απόκρυψης βρίσκονται σε ένα από τα δύο άκρα ενός πίνακα εφαρμογών. Τα κουμπιά απόκρυψης περιέχουν ένα προαιρετικό εικονίδιο βέλους. Η παρακάτω απεικόνιση παρουσιάζει τα κουμπιά απόκρυψης.

Ένας οριζόντιος και ένας κάθετος πίνακας εφαρμογών, και οι δύο με κουμπιά απόκρυψης.

Για να αποκρύψετε έναν πίνακα εφαρμογών, κάντε κλικ σε ένα από τα κουμπιά απόκρυψης. Ο πίνακας συρρικνώνεται στη διεύθυνση του βέλους στο κουμπί απόκρυψης. Το κουμπί απόκρυψης στο άλλο άκρο του πίνακα παραμένει ορατό.

Για να εμφανίσετε τον κρυμμένο πίνακα εκ νέου, κάντε κλικ στο ορατό κουμπί απόκρυψης. Ο πίνακας εκτείνεται στη διεύθυνση του βέλους στο κουμπί απόκρυψης. Και τα δύο κουμπιά απόκρυψης είναι πλέον ορατά.

Μπορείτε να καθορίσετε σε έναν πίνακα εφαρμογών την αυτόματη απόκρυψη. Όταν κάνετε τη ρύθμιση της αυτόματης απόκρυψης, ο πίνακας κρύβεται αυτόματα όταν το ποντίκι δεν δείχνει πάνω στον πίνακα. Ο πίνακας επανεμφανίζεται όταν επαναφέρετε το δείκτη του ποντικιού στο χώρο όπου καταλαμβάνει ο πίνακας εφαρμογών. Για τη ρύθμιση της αυτόματης απόκρυψης του πίνακα, τροποποιείστε τις ιδιότητες του πίνακα εφαρμογών.

### Προσθήκη μίας νέου πίνακα εφαρμογών

Για την προσθήκη ενός πίνακα, κάντε δεξί κλικ σε έναν κενό χώρο σε οποιοδήποτε πίνακα εφαρμογών, και κατόπιν επιλέξτε Νέος πίνακας εφαρμογών. Ο νέος πίνακας εφαρμογών θα προστεθεί έτσι στην επιφάνεια εργασίας GNOME. Ο νέος πίνακας δεν περιλαμβάνει κανένα αντικείμενο. Μπορείτε να προσαρμόσετε τον νέο πίνακα εφαρμογών ώστε να ταιριάζει στις προτιμήσεις σας.

### Αφαίρεση πίνακα εφαρμογών

Για να αφαιρέσετε έναν πίνακα εφαρμογών από την επιφάνεια εργασίας GNOME, κάντε δεξί κλικ στον πίνακα που επιθυμείτε να αφαιρέσετε, και κατόπιν επιλέξτε Αφαίρεση αυτού του πίνακα εφαρμογώνguimenuitem>.

Πρέπει πάντα να υπάρχει τουλάχιστον ένας πίνακας εφαρμογών στην επιφάνεια εργασίας GNOME. Αν υπάρχει μόνος ένας τουλάχιστον πίνακας, δε μπορείτε να αφαιρέσετε αυτόν τον πίνακα.

## Αντικείμενα πίνακα εφαρμογών

Αυτή η ενότητα περιγράφει τα αντικείμενα που μπορείτε να προσθέσετε στους πίνακες εφαρμογών σας, και τη χρήση τους από αυτούς.

### Διάδραση με αντικείμενα του πίνακα εφαρμογών

Χρησιμοποιείτε τα πλήκτρα του ποντικιού για να αλληλεπιδράσετε με έναν πίνακα εφαρμογών με τους ακόλουθους τρόπους:

Αριστερό κλικ ποντικιού

  Ενεργοποιεί το αντικείμενο του πίνακα εφαρμογών.

Μεσαίο κλικ ποντικιού

  Σας δίνει τη δυνατότητα να αδράξετε ένα αντικείμενο, και κατόπιν να το τραβήξετε σε μία νέα θέση.

Δεξί κλικ ποντικιού

  Ανοίγει το αναδυόμενο μενού αντικειμένων του πίνακα εφαρμογών.

#### Για να επιλέξετε μια μικροεφαρμογή

Ισχύουν κάποιοι περιορισμοί σχετικά με το που μπορείτε να κάνετε κλικ πάνω σε μία μικροεφαρμογή ώστε να εμφανίσετε το αναδυόμενο μενού αντικειμένων στον πίνακα εφαρμογών, ή να μετακινήσετε τη μικροεφαρμογή, οι οποίοι περιγράφονται παρακάτω:

- Ορισμένες μικροεφαρμογές διαθέτουν αναδυόμενα μενού με εντολές για συγκεκριμένες μικροεφαρμογές που ανοίγουν όταν κάνετε δεξί κλικ σε ορισμένα μέρη της μικροεφαρμογής. Για παράδειγμα, η μικροεφαρμογή Λίστα παραθύρων διαθέτει έναν κάθετο χειριστή στην αριστερή πλευρά, και κουμπιά που αναπαριστούν τα παράθυρά σας στη δεξιά πλευρά. Για να ανοίξετε το αναδυόμενο μενού αντικειμένων του πίνακα εφαρμογών για τη μικροεφαρμογή Λίστα παραθύρων, πρέπει να κάνετε δεξί κλικ στο χειριστή. Αν κάνετε δεξί κλικ στη δεξιά πλευρά, θα εμφανιστεί ένα αναδυόμενο μενού για κουμπιά.

- Ορισμένες μικροεφαρμογές διαθέτουν περιοχές που δεν μπορούν να χρησιμοποιηθούν για να επιλέξουν την ίδια τη μικροεφαρμογή. Για παράδειγμα, η μικροεφαρμογή Γραμμή εντολών έχει ένα πεδίο στο οποίο εισάγετε εντολές. Δεν μπορείτε να κάνετε μεσαίο κλικ ή αριστερό κλικ σε αυτόν το χώρο για να επιλέξετε τη μικροεφαρμογή. Αντίθετα, έχετε αυτήν τη δυνατότητα με μεσαίο ή δεξί κλικ σε άλλα μέρη της μικροεφαρμογής.

### Πρόσθεση αντικειμένου σε έναν πίνακα εφαρμογών

Για να προσθέστε ένα νέο αντικείμενο σε έναν πίνακα εφαρμογών, ακολουθήστε τα επόμενα βήματα:

1. Κάντε δεξί κλικ σε έναν κενό χώρο πάνω στον πίνακα εφαρμογών για να ανοίξετε το αναδυόμενο μενού του πίνακα.

2. Επιλέξτε Προσθήκη στον πίνακα εφαρμογών.

   Θα ανοίξει ο διάλογος Προσθήκη στον πίνακα εφαρμογών. Τα διαθέσιμα αντικείμενα του πίνακα εμφανίζονται σε αλφαβητική σειρά, με τους εκκινητές στην κορυφή.

   Μπορείτε να τυπώσετε ένα τμήμα του ονόματος ή της περιγραφής ενός αντικειμένου στο πεδίο Εύρεση. Αυτό θα περιορίσει τη λίστα εκείνων των αντικειμένων που ταιριάζουν στην καταχώρησή σας.

   Για να επαναφέρετε ολόκληρη τη λίστα, διαγράψτε το κείμενο στο χώρο Εύρεση.

3. Σύρετε ένα αντικείμενο από τη λίστα σε έναν πίνακα εφαρμογών, ή επιλέξτε ένα αντικείμενο από τη λίστα και επιλέξτε Προσθήκη για να το προσθέσετε στο σημείο του πίνακα όπου αρχικά επιλέξατε με δεξί κλικ.

Μπορείτε επίσης να προσθέσετε οποιοδήποτε αντικείμενο στο μενού Εφαρμογές στον πίνακα εφαρμογών: κάντε δεξί κλικ στο μενού και επιλέξτε Πρόσθεση εκκινητή στον πίνακα εφαρμογών.

Κάθε εκκινητής αντιστοιχεί σε ένα αρχείο στην `επιφάνεια εργασίας`. Μπορείτε να σύρετε το αρχείο από την `επιφάνεια εργασίας` στους πίνακες εφαρμογών για να προστεθούν.

### Μεταβολή ιδιοτήτων ενός αντικειμένου

Ορισμένα αντικείμενα του πίνακα εφαρμογών, όπως εκκινητές και συρτάρια, διαθέτουν ένα σύνολο ιδιοτήτων. Οι ιδιότητες είναι διαφορετικές για κάθε τύπο αντικειμένου. Οι ιδιότητες καθορίζουν λεπτομέρειες όπως οι ακόλουθες:

- Η εντολή που ενεργοποιεί μία εφαρμογή εκκίνησης.

- Η τοποθεσία του αρχείου πηγής για ένα μενού.

- Το εικονίδιο που αναπαριστά το αντικείμενο.

Για να μεταβάλετε τις ιδιότητες ενός αντικειμένου εκτελέστε τα παρακάτω βήματα:

1. Κάντε δεξί κλικ στο αντικείμενο για να ανοίξετε το αναδυόμενο μενού αντικειμένων του πίνακα εφαρμογών, όπως φαίνεται στο .

   #### Αναδυόμενο μενού αντικειμένων του πίνακα εφαρμογών

   Αναδυόμενο μενού πίνακα εφαρμογών. Αντικείμενα μενού: Ιδιότητες, Αφαίρεση από τον πίνακα εφαρμογών, Κλείδωμα στον πίνακα εφαρμογών, Μετακίνηση.

2. Επιλέξτε Ιδιότητες. Χρησιμοποιείστε το διάλογο Ιδιότητες για να τροποποιήσετε τις ιδιότητες που επιθυμείτε. Οι ιδιότητες στο διάλογο Ιδιότητες εξαρτώνται από το αντικείμενο που επιλέξατε στο βήμα 1.

3. Πιέστε Εντάξει για να εφαρμόσετε τις αλλαγές, και κατόπιν κλείστε το διάλογο Ιδιότητες.

### Μετακίνηση αντικειμένου πίνακα εφαρμογών

Μπορείτε να μετακινήσετε αντικείμενα του πίνακα εφαρμογών μέσα σε αυτόν, και από έναν πίνακα σε άλλον. Μπορείτε επίσης να μετακινήσετε αντικείμενα ανάμεσα σε πίνακες και συρτάρια.

Για να μετακινήσετε ένα αντικείμενο πίνακα εφαρμογών, κάντε μεσαίο κλικ εξακολουθώντας να πιέζετε το πλήκτρο του ποντικιού και σύρετε το αντικείμενο σε μία νέα τοποθεσία. Όταν αφήσετε το μεσαίο πλήκτρο του ποντικιού, το αντικείμενο ελευθερώνεται στη νέα θέση του.

Εναλλακτικά, μπορείτε να χρησιμοποιήσετε το αναδυόμενο μενού αντικειμένων στον πίνακα εφαρμογών για να μετακινήσετε ένα αντικείμενο, όπως εξηγείται παρακάτω:

1. Κάντε δεξί κλικ στο επιθυμητό αντικείμενο, και κατόπιν επιλέξτε Μετακίνηση.

2. Καθορίστε με το δρομέα τη νέα θέση για το αντικείμενο, και κατόπιν κάντε κλικ σε οποιοδήποτε κουμπί του ποντικιού για να ελευθερώσετε το αντικείμενο στη νέα θέση του. Αυτή η θέση μπορεί να είναι πάνω σε οποιοδήποτε πίνακα στην επιφάνεια εργασίας GNOME.

Κίνηση αντικειμένου του πίνακα εφαρμογών επηρεάζει τη θέση άλλων αντικειμένων στον πίνακα. Για τον έλεγχο μετακίνησης των αντικειμένων στον πίνακα, μπορείτε να ορίσετε τη λειτουργία μετακίνησης. Για τον καθορισμό της λειτουργίας μετακίνησης, πιέστε ένα από τα παρακάτω πλήκτρα κατά τη διάρκεια μετακίνησης του αντικειμένου του πίνακα:

Πλήκτρο | Λειτουργία κίνησης | Περιγραφή
--- | --- | ---
Κανένα πλήκτρο | Κίνηση εναλλαγής | Το αντικείμενο εναλλάσσει θέσεις με άλλα αντικείμενα του πίνακα εφαρμογών. Εναλλασσόμενη κίνηση είναι η προεπιλεγμένη λειτουργία μετακίνησης.
Πλήκτρο Alt | Ελεύθερη κίνηση | Το αντικείμενο αναπηδά άλλα αντικείμενα του πίνακα και φέρεται στην επόμενη κενή θέση πάνω στον πίνακα.
Πλήκτρο Shift | Κίνηση ώθησης | Το αντικείμενο ωθεί άλλα αντικείμενα παράμερα πάνω στον πίνακα εφαρμογών.

### Κλείδωμα αντικειμένου πίνακα εφαρμογών

Μπορείτε να κλειδώσετε αντικείμενα του πίνακα εφαρμογών ώστε τα αντικείμενα αυτά να παραμένουν στην ίδια θέση πάνω στον πίνακα. Χρησιμοποιείστε αυτό αν δεν επιθυμείτε κάποια αντικείμενα του πίνακα να αλλάζουν θέση όταν μετακινείτε άλλα πάνω στον πίνακα.

Για να κλειδώσετε ένα αντικείμενο στην τρέχουσα θέση του πάνω στον πίνακα, κάντε δεξί κλικ πάνω στο αντικείμενο για να ανοίξετε το αναδυόμενο μενού του αντικειμένου, και κατόπιν επιλέξτε Κλείδωμα στον πίνακα εφαρμογών. Αναιρέστε αυτήν την επιλογή για να ξεκλειδώσετε το αντικείμενο.

### Απομάκρυνση αντικειμένου του πίνακα εφαρμογών

Για την απομάκρυνση ενός αντικειμένου από τον πίνακα εφαρμογών κάντε δεξί κλικ πάνω στο αντικείμενο για να ανοίξετε το αναδυόμενο μενού αντικειμένου του πίνακα, και κατόπιν επιλέξτε Αφαίρεση από τον πίνακα εφαρμογών.

## Μικροεφαρμογές

Μία μικροεφαρμογή είναι μία μικρή εφαρμογή του οποίου η διεπαφή χρήστη βρίσκεται μέσα σε κάποιον πίνακα εφαρμογών. Χρησιμοποιείτε τη μικροεφαρμογή του αντικειμένου του πίνακα για να διαδράσετε με την εφαρμογή. Για παράδειγμα, η παρακάτω εικόνα δείχνει τις ακόλουθες μικροεφαρμογές, από αριστερά προς τα δεξιά:

- Λίστα παραθύρων: Εμφανίζει τα παράθυρα που κατά την τρέχουσα στιγμή είναι ανοικτά στο σύστημά σας.

- Αναπαραγωγή CD: σας δίνει τη δυνατότητα να ελέγχετε τον αναπαραγωγέα CD στο σύστημά σας.

- Έλεγχος έντασης ήχου: σας δίνει τη δυνατότητα να ελέγχετε την ένταση ήχου των μεγαφώνων του συστήματός σας.

Μικροεφαρμογές δείγματα. Τα συμφραζόμενα περιγράφουν την εικόνα.

## Εκκινητές

Ένας εκκινητής είναι ένα αντικείμενο που εκτελεί κάποια συγκεκριμένη ενέργεια όταν τον ανοίγετε.

Μπορείτε να βρείτε εκκινητές στους πίνακες εφαρμογών, στη γραμμή μενού του πίνακα εφαρμογών, και στην επιφάνεια εργασίας. Ένας εκκινητής αναπαριστάται από ένα εικονίδιο σε όλες τις προαναφερόμενες τοποθεσίες.

Μπορείτε να χρησιμοποιείτε έναν εκκινητή για να κάνετε μία από τις παρακάτω ενέργειες:

- Εκκινούν μία συγκεκριμένη εφαρμογή.

- Εκτελούν μία εντολή.

- Ανοίγουν έναν κατάλογο.

- Άνοιγμα περιηγητή για επισκόπηση κάποιας συγκεκριμένης σελίδας στο διαδίκτυο.

- Άνοιγμα ειδικού Ομοιόμορφα αναγνωριστικά πηγής (URIs). Η επιφάνεια εργασίας GNOME περιέχει ειδικά URI που σας επιτρέπουν να έχετε πρόσβαση σε συγκεκριμένες λειτουργίες από το διαχειριστή αρχείων.

Μπορείτε να τροποποιήσετε τις ιδιότητες ενός εκκινητή. Για παράδειγμα, οι ιδιότητες ενός εκκινητή περιέχουν το όνομα του εκκινητή, το εικονίδιο που αναπαριστά τον εκκινητή, και τον τρόπο λειτουργίας του. Για περισσότερα πάνω σε αυτό, δείτε .

Σε ορισμένες περιπτώσεις, ένας εκκινητής σε ένα μενού μπορεί να μην εμφανίζει κάποια εικόνα. Για παράδειγμα, αν κανένα εικονίδιο δεν παρουσιάζεται, ή αν ολόκληρο το μενού έχει καθοριστεί να μην εμφανίζει εικονίδια.

### Προσθήκη εκκινητή στον πίνακα εφαρμογών

Μπορείτε να προσθέσετε έναν εκκινητή σε έναν πίνακα εφαρμογών με έναν από τους ακόλουθους τρόπους:

- Από το αναδυόμενο μενού του πίνακα εφαρμογών

  Κάντε δεξί κλικ σε οποιοδήποτε κενό χώρο πάνω στον πίνακα εφαρμογών, και κατόπιν επιλέξτε Προσθήκη στον πίνακα εφαρμογών. Θα εμφανιστεί ο Προσθήκη στον πίνακα εφαρμογών διάλογος.

  Για να δημιουργήσετε έναν νέο εκκινητή, επιλέξτε Εκκινητής προσαρμοσμένης εφαρμογής από τη λίστα. Θα εμφανιστεί ένας διάλογος Δημιουργία Εκκινητή. Για περισσότερες πληροφορίες πάνω στις ιδιότητες αυτού του διαλόγου, δείτε .

  Εναλλακτικά, για να προσθέσετε έναν ήδη υπάρχοντα εκκινητή στον πίνακα εφαρμογών, επιλέξτε Εφαρμογή εκκινητή από τη λίστα. Επιλέξτε τον εκκινητή που επιθυμείτε να προσθέσετε στη λίστα των αντικειμένων του μενού.

- Από οποιοδήποτε μενού

  Για να προσθέστε έναν εκκινητή σε έναν πίνακα εφαρμογών από κάποιο μενού, εκτελέστε ένα από τα επόμενα βήματα:

  - Ανοίξτε ένα μενού που περιέχει τον εκκινητή. Σύρτε τον εκκινητή στον πίνακα εφαρμογών.

  - Ανοίξτε το μενού που περιέχει τον εκκινητή από τον πίνακα εφαρμογών όπου επιθυμείτε να εγκαταστήσετε τον εκκινητή. Κάντε δεξί κλικ στον τίτλο του εκκινητή. Επιλέξτε Προσθήκη εκκινητή στον πίνακα εφαρμογών.

- Από το διαχειριστή αρχείων

  Για να εγκαταστήσετε έναν εκκινητή σε έναν πίνακα μικροεφαρμογών από το διαχειριστή αρχείων, βρείτε το αρχείο `επιφάνειας εργασίας` για τον εκκινητή στο σύστημα αρχείων σας, και κατόπιν σύρτε το αρχείο `επιφάνειας εργασίας` στον πίνακα εφαρμογών.

### Μεταβολή εκκινητή

Για να μεταβάλετε τις ιδιότητες ενός εκκινητή σε έναν πίνακα εφαρμογών, εκτελέστε τα παρακάτω βήματα:

1. Κάντε δεξί κλικ στον εκκινητή για να ανοίξετε το αναδυόμενο μενού του αντικειμένου του πίνακα εφαρμογών.

2. Επιλέξτε Ιδιότητες. Χρησιμοποιείστε το διάλογο Ιδιότητες εκκινητή για να τροποποιήσετε τις ιδιότητες όπως απαιτείται. Για περισσότερες πληροφορίες πάνω στο διάλογο Ιδιότητες εκκινητή, δείτε .

3. Πιέστε Κλείσιμο για να κλείσετε το διάλογο για τις Ιδιότητες εκκινητή.

### Ιδιότητες εκκινητή

Όταν δημιουργείτε ή επεξεργάζεστε έναν εκκινητή, μπορούν να καθοριστούν οι ακόλουθες ιδιότητες:

Τύπος

  Χρησιμοποιήστε την κυλιόμενη λίστα για να καθορίσετε αν αυτός ο εκκινητής ενεργοποιεί μία εφαρμογή ή ανοίγει ένα έγγραφο:

  Εφαρμογή

    Ο εκκινητής ενεργοποιεί μία εφαρμογή.

  Εφαρμογή σε τερματικό

    Ο εκκινητής ενεργοποιεί μία εφαρμογή σε ένα τερματικό.

  Αρχείο

    Ο εκκινητής ανοίγει ένα αρχείο.

Όνομα

  Αυτό εμφανίζεται όταν προσθέτετε τον εκκινητή σε ένα μενού ή στην επιφάνεια εργασίας.

Εντολή

  Για μία εφαρμογή εκκινητή, καθορίστε μία εντολή για εκτέλεση όταν γίνει κλικ στον εκκινητή. Για εντολές δείγματα, δείτε .

Τοποθεσία

  Για έναν εκκινητή αρχείου, καθορίστε την τοποθεσία του αρχείου.

Σχόλιο

  Αυτό εμφανίζεται σαν ένα βοηθητικό μήνυμα όταν δείχνετε το εικονίδιο του εκκινητή στον πίνακα εφαρμογών.

Για να επιλέξετε ένα εικονίδιο για τον εκκινητή, κάντε κλικ στο κουμπί Χωρίς Εικονίδιο. Ένας διάλογος επιλογέα εικονιδίων εμφανίζεται. Επιλέξτε ένα εικονίδιο από το διάλογο.

Για να αλλάξετε το εικονίδιο του εκκινητή, κάντε κλικ στο κουμπί που εμφανίζει το τρέχον εικονίδιο. Ένας διάλογος επιλογέα εικονιδίων εμφανίζεται. Επιλέξτε ένα εικονίδιο από το διάλογο.

#### Εντολές εκκινητή

Ο τύπος των εντολών που μπορείτε να εισάγετε στο πεδίο Εντολή εξαρτάται από την επιλογή που επιλέγετε από το κυλιόμενο πεδίο συνδυασμού Τύπος. Αν επιλέξετε Εφαρμογή από το κυλιόμενο πεδίο συνδυασμού Τύπος, μπορείτε να εισάγετε μία κανονική εντολή. Ο παρακάτω πίνακας παρουσιάζει μερικά δείγματα εντολών και τις ενέργειες που αυτές εκτελούν:

Εντολή δείγματος εφαρμογής | Ενέργεια
--- | ---
`gedit` | Ενεργοποιεί την εφαρμογή επεξεργασίας κειμένου gedit.
`gedit /user123/loremipsum.txt` | Ανοίγει το αρχείο `/user123/loremipsum.txt` στην εφαρμογή επεξεργαστή κειμένου gedit.
`nautilus /user123/Projects` | Ανοίγει το φάκελο `/user123/Projects` σε ένα παράθυρο αντικειμένου αρχείου.

Αν επιλέξετε Δεσμός από το κυλιόμενο κουτί συνδυασμού Τύπος, μπορείτε να εισάγετε μία εντολή δεσμού. Ο παρακάτω πίνακας παρουσιάζει μερικά δείγματα εντολών δεσμού και τις ενέργειες που οι εντολές αυτές εκτελούν:

Εντολή δείγματος δεσμού | Ενέργεια
--- | ---
`http://www.gnome.org` | Ανοίγει την ιστοσελίδα GNOME στον προκαθορισμένο περιηγητή σας.
`ftp://ftp.gnome.org` | Ανοίγει τη σελίδα GNOME FTP στον προκαθορισμένο περιηγητή.

Η εντολή μπορεί να περιέχει τους ακόλουθους ειδικούς κώδικες οι οποίοι θα αντικατασταθούν με την τιμή που καθορίζεται στον παρακάτω πίνακα:

Κώδικας | Σημασία
--- | ---

`%f`

Ένα ατομικό όνομα αρχείου, ακόμα και στην περίπτωση που έχουν επιλεγεί πολλαπλά αρχεία. Το σύστημα με την ανάγνωση της καταχώρησης στην επιφάνεια εργασίας θα αναγνωρίσει ότι το πρόγραμμα υπό εξέταση δε μπορεί να χειριστεί πολλαπλές παραμέτρους αρχείου, και πιθανώς θα πολλαπλασιαστεί εκτελώντας πολλά αντίγραφα προγράμματος για κάθε επιλεγμένο αρχείο αν το πρόγραμμα δεν είναι ικανό να χειριστεί επιπρόσθετες παραμέτρους αρχείου. Αν τα αρχεία δε βρίσκονται στο τοπικό σύστημα αρχείων (δηλαδή βρίσκονται σε τοποθεσίες HTTP ή FTP), θα αντιγραφούν στο τοπικό σύστημα αρχείων και %f θα επεκταθεί ώστε να δείχνει στο προσωρινό αρχείο. Χρησιμοποιείται για προγράμματα που δεν κατανοούν τη σύνταξη URL.

`%F` | Μία λίστα αρχείων. Χρήση για εφαρμογές που μπορούν να ανοίξουν πολλά τοπικά αρχεία ταυτόχρονα.
`%u` | Ένα ατομικό URL.
`%U` | Λίστα διευθύνσεων URL
`%d` | Κατάλογος που περιέχει το αρχείο το οποίο θα εισαχθεί στο πεδίο %f.
`%D` | Λίστα καταλόγων που περιλαμβάνουν τα αρχεία τα οποία θα εισάγονταν στο πεδίο %F.
`%n` | Ένα μοναδικό όνομα αρχείου (χωρίς διαδρομή).
`%N` | Μία λίστα ονομάτων αρχείων (χωρίς διαδρομές).
`%i` | Το πεδίο εικονιδίου καταχώρησης της επιφάνειας εργασίας ως δύο παράμετροι, η πρώτη --icon και κατόπιν τα περιεχόμενα του πεδίου εικονιδίου. Δεν πρέπει να επεκταθεί για καμία παράμετρο αν το πεδίο εικονιδίου είναι κενό ή απουσιάζει.
`%c` | Το μεταφρασμένο πεδίο ονόματος που αντιστοιχεί με την κατοχύρωση της επιφάνειας εργασίας.
`%k` | Η τοποθεσία του αρχείου επιφάνειας εργασίας ως URI (αν για παράδειγμα προέρχεται από το σύστημα vfolder) ή τοπικό όνομα αρχείου ή κενό αν η τοποθεσία δεν είναι γνωστή.
`%v` | Το όνομα της κατοχύρωσης συσκευής στο αρχείο της επιφάνειας εργασίας.

Αυτά είναι όπως έχουν καθοριστεί από τα Ειδικά χαρακτηριστικά καταχώρησης της επιφάνειας εργασίας του freedesktop.org.

## Κουμπιά

Μπορείτε να προσθέσετε κουμπιά στον πίνακα εφαρμογών σας για να παρέχετε ταχεία πρόσβαση σε κοινές ενέργειες και λειτουργίες.

### Κουμπί εξαναγκασμού εξόδου

Εικονίδιο εξαναγκασμού εξόδου.

Το κουμπί Εξαναγκασμός εξόδου σας δίνει τη δυνατότητα να επιλέξετε ένα παράθυρο για τερματισμό σε μία εφαρμογή. Αυτό το κουμπί είναι χρήσιμο αν επιθυμείτε να τερματίσετε μία εφαρμογή που δεν ανταποκρίνεται στις εντολές σας.

Για να τελειώσετε μία εφαρμογή, κάντε κλικ στο κουμπί Εξαναγκασμός εξόδου, και κατόπιν κάντε κλικ σε ένα παράθυρο από την εφαρμογή που επιθυμείτε να τερματίσετε. Αν δε θέλετε να τερματίσετε μία εφαρμογή αφότου κάνετε κλικ στο κουμπί Εξαναγκασμός εξόδου, πιέστε Esc.

### Κουμπί κλειδώματος οθόνης

Εικονίδιο για κλείδωμα οθόνης.

Το κουμπί Κλείδωμα οθόνης κλειδώνει την οθόνη σας και ενεργοποιεί την προστασία οθόνης. Για έχετε πρόσβαση στις συνεδρίες σας εκ νέου, πρέπει να εισάγετε τον κωδικό πρόσβασης.

Για να προσθέσετε ένα κουμπί Κλείδωμα οθόνης σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών, και κατόπιν επιλέξτε Κλείδωμα οθόνης από το διάλογο προσθήκης στον πίνακα. Δείτε για περισσότερες λεπτομέρειες πάνω σε αυτό.

Κάντε δεξί κλικ στο κουμπί Κλείδωμα οθόνης για να ανοίξετε ένα μενού εντολών σχετικές με προστασία οθόνης. Το περιγράφει τις εντολές που είναι διαθέσιμες από το μενού.

#### Αντικείμενα μενού κλειδώματος οθόνης

Στοιχείο Μενού | Λειτουργία
--- | ---
Ενεργοποίηση προφύλαξης οθόνης | Ενεργοποιεί την προφύλαξη οθόνης αυτόματα . Αυτό επίσης κλειδώνει την οθόνη αν έχετε καθορίσει Κλείδωμα οθόνης όταν η προστασία οθόνης είναι ενεργή στο εργαλείο προτίμησης Προστασία οθόνης.
Κλείδωμα Οθόνης | Κλειδώνει την οθόνη άμεσα. Αυτή η εντολή εκτελεί την ίδια λειτουργία όπως όταν κάνετε κλικ στο κουμπί Κλείδωμα οθόνης.
Ιδιότητες | Ανοίγει το Προστασία οθόνης εργαλείο προτίμησης , με το οποίο μπορείτε να διαμορφώσετε τον τύπο της προστασίας οθόνης που θα εμφανίζεται όταν κλειδώσετε την οθόνη.

### Κουμπί αποσύνδεσης

Εικονίδιο αποσύνδεσης.

Το κουμπί Έξοδος ξεκινάει τη διαδικασία εξόδου από μία συνεδρία GNOME.

Για την προσθήκη ενός κουμπιού Έξοδος σε έναν πίνακα εφαρμογών, κάντε δεξί κλικ σε οποιοδήποτε χώρο στο πίνακα εφαρμογών. Επιλέξτε Προσθήκη στον πίνακα εφαρμογών Ενέργειες Έξοδος.

### Κουμπί εκτέλεσης

Εικονίδιο εκτέλεσης εφαρμογής.

Μπορείτε να χρησιμοποιήσετε το κουμπί Εκτέλεση για να ανοίξετε το διάλογο της εφαρμογής Εκτέλεση εφαρμογής.

Για την προσθήκη ενός κουμπιού Εκτέλεση σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών Ενέργειες Εκτέλεση. Για να ανοίξετε το διάλογο Εκτέλεση εφαρμογής, κάντε κλικ στο κουμπί Εκτέλεση.

Για περισσότερες πληροφορίες πάνω στο διάλογο Εκτέλεση εφαρμογής, δείτε Εργασία με μενού.

### Κουμπί λήψης στιγμιότυπου οθόνης

Εικονίδιο λήψης στιγμιότυπου οθόνης.

Μπορείτε να χρησιμοποιήσετε το κουμπί Στιγμιότυπο οθόνης για να κάνετε λήψη ενός στιγμιότυπου στην οθόνη σας.

Για την προσθήκη κουμπιού Λήψη στιγμιότυπου σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών Ενέργειες Λήψη στιγμιότυπου. Για τη λήψη στιγμιότυπου της οθόνης σας, κάντε κλικ στο κουμπί Λήψη στιγμιότυπου.

Για περισσότερες πληροφορίες πάνω στον τρόπο λήψης στιγμιότυπων οθόνης, δείτε Εργασία με μενού.

### Κουμπί αναζήτησης

Εικονίδιο εργαλείου αναζήτησης.

Μπορείτε να χρησιμοποιήσετε το κουμπί Αναζήτηση για να ανοίξετε το Εργαλείο αναζήτησης.

Για την προσθήκη κουμπιού Αναζήτηση σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών Ενέργειες Αναζήτηση. Για αν ανοίξετε το Εργαλείο αναζήτησης.

Για περισσότερες πληροφορίες πάνω στην Αναζήτηση εργαλείων, δείτε το Εγχειρίδιο εργαλείων αναζήτησης .

### Κουμπί εμφάνισης επιφάνειας εργασίας

Εικονίδιο εμφάνισης επιφάνειας εργασίας.

Μπορείτε να χρησιμοποιήσετε το κουμπί Εμφάνιση επιφάνειας εργασίας για να ελαχιστοποιήσετε όλα τα ανοιχτά παράθυρα και να εμφανιστεί η επιφάνεια εργασίας.

Για την προσθήκη του κουμπιού Εμφάνιση επιφάνειας εργασίας σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών Ενέργειες Εμφάνιση επιφάνειας εργασίας. Για να ελαχιστοποιήσετε όλα τα παράθυρα και να εμφανίσετε την επιφάνεια εργασίας, κάντε κλικ στο κουμπί Εμφάνιση επιφάνειας εργασίας.

## Μενού

Μπορείτε να προσθέσετε τους παρακάτω τύπους μενού στους πίνακες εφαρμογών σας:

- Κύριο μενού: Μπορείτε να έχετε πρόσβαση σχεδόν σε όλες τις προκαθορισμένες εφαρμογές, εντολές, και επιλογές διαμόρφωσης από το Κύριο μενού. Για να προσθέσετε ένα Κύριο μενού σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα, και κατόπιν επιλέξτε Προσθήκη στον πίνακα εφαρμογών Κύριο μενού. Μπορείτε να προσθέσετε όσα αντικείμενα Κύριο μενού επιθυμείτε στους πίνακες εφαρμογών σας.

- Γραμμή μενού: Μπορείτε να έχετε πρόσβαση σχεδόν σε όλες τις προκαθορισμένες εφαρμογές, εντολές, και επιλογές διαμόρφωσης από τα μενού στη Γραμμή μενού. Η Γραμμή μενού περιέχει το μενού Εφαρμογές και το μενού Ενέργειες. Για να προσθέσετε μία Γραμμή μενού σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα, και κατόπιν επιλέξτε Προσθήκη στον πίνακα εφαρμογών Γραμμή μενού. Μπορείτε να προσθέσετε όσα αντικείμενα Γραμμή μενού επιθυμείτε στους πίνακες εφαρμογών σας.

- Μενού συστήματος: Τα μενού συστήματος περιέχουν τις προκαθορισμένες εφαρμογές και εργαλεία που μπορείτε να χρησιμοποιήσετε στην επιφάνεια εργασίας GNOME. Το μενού Εφαρμογές και το μενού Ενέργειες είναι τα μενού συστήματος. Για την προσθήκη ενός μενού συστήματος σε έναν πίνακα εφαρμογών, κάντε δεξί κλικ σε έναν εκκινητή στο μενού, και κατόπιν επιλέξτε Ολόκληρο μενού Προσθήκη ως μενού στον πίνακα εφαρμογών.

## Συρτάρια

Ένα συρτάρι είναι μία επέκταση ενός πίνακα εφαρμογών. Μπορείτε να ανοίξετε και να κλείσετε ένα συρτάρι με τον ίδιο τρόπο που εμφανίζετε ή αποκρύπτετε έναν πίνακα εφαρμογών. Ένα συρτάρι μπορεί να περιέχει όλα τα αντικείμενα του πίνακα εφαρμογών, συμπεριλαμβανομένων εκκινητών, μενού, μικροεφαρμογών, άλλων αντικειμένων του πίνακα, και άλλα συρτάρια. Όταν ανοίγετε ένα συρτάρι, μπορείτε να χρησιμοποιήσετε τα αντικείμενα με τον ίδιο τρόπο που χρησιμοποιείτε αντικείμενα σε έναν πίνακα εφαρμογών.

Η παρακάτω εικόνα παρουσιάζει ένα ανοικτό συρτάρι που περιέχει δύο αντικείμενα του πίνακα εφαρμογών.

Ανοικτό συρτάρι. Τα συμφραζόμενα περιγράφουν την εικόνα.

Το βέλος στο συρτάρι δηλώνει ότι το εικονίδιο αναπαριστά ένα συρτάρι ή μενού.

Μπορείτε να προσθέσετε, να μετακινήσετε ή να αφαιρέσετε αντικείμενα από ένα συρτάρι με τον ίδιο τρόπο που προσθέτετε, μετακινείτε ή αφαιρείτε αντικείμενα από πίνακες εφαρμογών.

### Για να ανοίξετε και να κλείσετε ένα συρτάρι

Για να ανοίξετε ένα συρτάρι, κάντε κλικ στο αντικείμενο του συρταριού σε έναν πίνακα εφαρμογών. Μπορείτε να κλείσετε ένα συρτάρι με τους ακόλουθους τρόπους:

- Κάντε κλικ στο συρτάρι.

- Κλικ σε κουμπί απόκρυψης συρταριού.

### Για να προσθέσετε ένα συρτάρι σε έναν πίνακα εφαρμογών

Μπορείτε να προσθέσετε ένα συρτάρι σε έναν πίνακα εφαρμογών με τους ακόλουθους τρόπους:

- Από το αναδυόμενο μενού του πίνακα εφαρμογών

  Δεξί κλικ σε οποιοδήποτε κενό χώρο πάνω στον πίνακα εφαρμογών, έπειτα επιλέξτε Προσθήκη στον πίνακα εφαρμογών Συρτάρι.

- Από οποιοδήποτε μενού

  Μπορείτε να προσθέσετε ένα μενού ως αντικείμενο συρταριού σε έναν πίνακα εφαρμογών.

  Για να προσθέσετε ένα μενού ως συρτάρι σε έναν πίνακα εφαρμογών, ανοίξτε το μενού από τον πίνακα. Κάντε δεξί κλικ σε κάποιον εκκινητή στο μενού, και έπειτα επιλέξτε Ολόκληρο μενού Προσθήκη ως συρτάρι σε πίνακα εφαρμογών.

### Για να προσθέσετε ένα αντικείμενο σε ένα συρτάρι

Μπορείτε να προσθέσετε ένα αντικείμενο σε ένα συρτάρι με τον ίδιο τρόπο που προσθέτετε αντικείμενα σε πίνακες εφαρμογών. Για περισσότερες πληροφορίες, δείτε το .

### Για να μεταβάλετε τις ιδιότητες του συρταριού

Μπορείτε να τροποποιήσετε ιδιότητες για κάθε ξεχωριστό συρτάρι. Μπορείτε να αλλάξετε χαρακτηριστικά για κάθε συρτάρι, όπως την οπτική εμφάνιση του συρταριού και αν το συρτάρι θα έχει κουμπιά απόκρυψης.

Για να μεταβάλετε ιδιότητες για ένα συρτάρι εκτελέστε τα παρακάτω βήματα:

1. Κάντε δεξί κλικ στο συρτάρι, και κατόπιν επιλέξτε Ιδιότητες για να εμφανίσετε το διάλογο Ιδιότητες πίνακα εφαρμογών. Ο διάλογος Παρουσιάζει το τμήμα καρτέλας Γενικά.

2. Επιλέξτε τις ιδιότητες για το συρτάρι στο διάλογο. Ο παρακάτω πίνακας περιγράφει τα στοιχεία στο τμήμα καρτέλας Γενικά:

   Στοιχεία διαλόγου | Περιγραφή
   --- | ---
   Όνομα | Καταχωρείστε ένα όνομα για τον πίνακα εφαρμογών. Όταν χρησιμοποιείτε πλήκτρα συντόμευσης για εναλλαγή μεταξύ των πινάκων εφαρμογών και της επιφάνειας εργασίας, αυτό το όνομα του πίνακα εφαρμογών θα εμφανιστεί.
   Μέγεθος | Επιλέξτε το μέγεθος του πίνακα εφαρμογών.
   Εικονίδιο | Επιλέξτε ένα εικονίδιο για να αντιπροσωπεύει το συρτάρι. Κάντε κλικ στο κουμπί Εικονίδιο για να εμφανιστεί ένας διάλογος επιλογέα εικονιδίων. Επιλέξτε ένα εικονίδιο από το διάλογο. Εναλλακτικά, κάντε κλικ στο κουμπί Περιήγηση για να επιλέξετε ένα εικονίδιο από κάποιο άλλο κατάλογο. Όταν επιλέξετε ένα εικονίδιο, κάντε κλικ στην επιλογήΕντάξει.
   Εμφάνιση κουμπιών απόκρυψης | Πραγματοποιείστε αυτήν την επιλογή για να εμφανίσετε κουμπιά απόκρυψης στον πίνακα εφαρμογών σας.
   Εμφάνιση βελών στο κουμπί απόκρυψης | Διαλέξτε αυτή την επιλογή για να εμφανίσετε βέλη στα κουμπιά απόκρυψης, αν το κουμπί απόκρυψης είναι ενεργοποιημένο.

3. Μπορείτε να χρησιμοποιήσετε το τμήμα καρτέλας Παρασκήνιο για να καθορίσετε το παρασκήνιο του συρταριού. Για πληροφορίες πάνω στον τρόπο με τον οποίο μπορείτε να συμπληρώσετε το τμήμα καρτέλας Παρασκήνιο, δείτε τη διαδικασία στο θέμα . Μπορείτε επίσης να σύρετε ένα χρώμα ή εικόνα στο συρτάρι για να καθορίσετε το χρώμα ή την εικόνα ως παρασκήνιο στο συρτάρι. Για περισσότερες πληροφορίες, δείτε .

4. Επιλέξτε Κλείσιμο για να κλείσετε το διάλογο Ιδιότητες.

## Προεπιλεγμένα αντικείμενα του πίνακα εφαρμογών

Αυτή η ενότητα καλύπτει τα αντικείμενα του πίνακα εφαρμογών που εμφανίζονται στην προεπιλεγμένη επιφάνεια εργασίας GNOME.

### Μικροεφαρμογή επιλογέα παραθύρων

Μπορείτε να εμφανίσετε μία λίστα όλων των παραθύρων που έχετε ανοικτά κατά την τρέχουσα στιγμή. Μπορείτε επίσης να επιλέξετε ένα παράθυρο για να το φέρετε σε εστίαση. Για την προβολή της λίστας παραθύρων, κάντε κλικ στη μικροεφαρμογή Λίστα παραθύρων. Η ακόλουθη εικόνα παρουσιάζει ένα παράδειγμα της μικροεφαρμογής Λίστα παραθύρων:

Μικροεφαρμογή επιλογέα παραθύρων εμφανιζόμενο από το ακραίο πάνω πίνακα εφαρμογών.

Για να θέσετε σε εστίαση ένα παράθυρο, επιλέξτε το παράθυρο από τη μικροεφαρμογή Επιλογέας παραθύρων.

Ο Επιλογέας παραθύρων παρουσιάζει τα παράθυρα σε όλους τους χώρους εργασίας. Τα παράθυρα σε όλους τους χώρους εργασίας εκτός από τον τρέχοντα χώρο, εμφανίζονται κάτω από μία διαχωριστική γραμμή.

### Μικροεφαρμογή περιοχής ειδοποίησης

Εικονίδιο περιοχής ειδοποίησης.

Η μικροεφαρμογή Περιοχή ειδοποίησης εμφανίζει εικονίδια από διάφορες εφαρμογές για να υποδείξει δραστηριότητα στην εφαρμογή. Για παράδειγμα, όταν χρησιμοποιείτε την εφαρμογή Αναπαραγωγή CD, ένα εικονίδιο CD εμφανίζεται στη μικροεφαρμογή Περιοχή ειδοποίησης. Το παραπάνω γραφικό απεικονίζει το εικονίδιο CD στη μικροεφαρμογή Περιοχή ειδοποίησης.

Για προσθήκη μικροεφαρμογής Περιοχή ειδοποίησης σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών Utility Περιοχή ειδοποίησης.

### Αντικείμενο πίνακα εφαρμογών κυρίου μενού

Το Κύριο μενού παρέχει πρόσβαση στο μενού Εφαρμογές και πολλά από τα αντικείμενα στο μενού Σύστημα. Μπορείτε να έχετε πρόσβαση σχεδόν σε όλες από τις αρχικές εφαρμογές, εντολές, και επιλογές διαμόρφωσης από το Κύριο μενού.

Μπορείτε να προσθέσετε κουμπιά για το Κύριο μενού στους πίνακες εφαρμογών σας. Κάντε κλικ στο κουμπί Κύριο μενού για να ανοίξετε το Κύριο μενού.

#### Για να προσθέσετε ένα κύριο μενού στον πίνακα εφαρμογών

Μπορείτε να προσθέσετε όσα κουμπιά από το Κύριο μενού θέλετε στον πίνακα εφαρμογών σας. Για να προσθέσετε ένα Κύριο μενού σε έναν πίνακα εφαρμογών, κάντε δεξί κλικ σε οποιοδήποτε κενό χώρο στον πίνακα εφαρμογών. Επιλέξτε Προσθήκη στον πίνακα εφαρμογών και κατόπιν Κύριο μενού από το διάλογο Προσθήκη στον πίνακα εφαρμογών.

### Αντικείμενο πίνακα εφαρμογών εργαλειοθήκης μενού

Μικροεφαρμογή γραμμής μενού. Μενού: Εφαρμογές, Τοποθεσίες, Επιφάνεια Εργασίας.

Η Εργαλειοθήκη μενού παρέχει πρόσβαση στη γραμμή μενού του πίνακα εφαρμογών, ο οποίος περιέχει τα μενού Εφαρμογές, Τοποθεσίες, και Σύστημα. Μπορείτε να έχετε πρόσβαση σχεδόν σε όλες τις αρχικές εφαρμογές, εντολές και επιλογές διαμόρφωσης από τη Εργαλειοθήκη μενού. Για περισσότερες πληροφορίες πάνω στην χρήση της γραμμής μενού του πίνακα εφαρμογών, δείτε .

#### Για να προσθέσετε μία εργαλειοθήκη μενού σε έναν πίνακα εφαρμογών

Μπορείτε να προσθέσετε επίσης όσες μικροεφαρμογές από τη Εργαλειοθήκη μενού επιθυμείτε στους πίνακες εφαρμογών σας. Για να προσθέσετε μία Εργαλειοθήκη μενού σε έναν πίνακα εφαρμογών, κάντε δεξί κλικ σε οποιοδήποτε κενό χώρο πάνω στον πίνακα. Επιλέξτε Προσθήκη στον πίνακα εφαρμογών, και κατόπιν Εργαλειοθήκη μενού από το διάλογο Προσθήκη στον πίνακα εφαρμογών.

### Λίστα παραθύρων

Η μικροεφαρμογή Λίστα παραθύρων σας δίνει τη δυνατότητα να διαχειρίζεστε τα παράθυρα που είναι ανοικτά στην επιφάνεια εργασίας GNOME. H Λίστα παραθύρων χρησιμοποιεί ένα κουμπί για αν αναπαραστήσει κάθε παράθυρο ή ομάδα παραθύρων που είναι ανοικτό. Η κατάσταση των κουμπιών στη μικροεφαρμογή ποικίλει ανάλογα με την κατάσταση του παραθύρου που αντιπροσωπεύει το κουμπί. Ο παρακάτω πίνακας εξηγεί τις πιθανές καταστάσεις των κουμπιών για τη Λίστα παραθύρων.

Κατάσταση | Υποδείχνει...
--- | ---
Πιεσμένο κουμπί. | Το παράθυρο είναι εστιασμένο.
Το κουμπί εμφανίζεται σε εξασθένιση. | Το παράθυρο έχει ελαχιστοποιηθεί.
Το κουμπί δεν έχει πιεστεί, και δεν εμφανίζεται σε εξασθένιση. | Το παράθυρο εμφανίζεται στην επιφάνεια εργασίας και δεν έχει ελαχιστοποιηθεί.
Υπάρχει ένας αριθμός στις παρενθέσεις στο τέλος του τίτλου κουμπιού. | Το κουμπί αναπαριστά μία ομάδα κουμπιών.

#### Χρήση

Μπορείτε να χρησιμοποιείτε τη Λίστα παραθύρων για να εκτελείτε τις παρακάτω ενέργειες:

- Να εστιάζετε σε ένα παράθυρο

  Αν κάνετε κλικ στο κουμπί Λίστα παραθύρων που αντιπροσωπεύει ένα παράθυρο που βρίσκεται στην επιφάνεια εργασίας αλλά δεν είναι εστιασμένο, η μικροεφαρμογή φέρνει σε εστίαση αυτό το παράθυρο.

- Ελαχιστοποίηση παραθύρου

  Αν κάνετε κλικ στο κουμπί Λίστα παραθύρων που αντιπροσωπεύει το παράθυρο που έχει εστίαση, η μικροεφαρμογή ελαχιστοποιεί το παράθυρο.

- Να επαναφέρετε ένα ελαχιστοποιημένο παράθυρο

  Αν κάνετε κλικ στο κουμπί Λίστα παραθύρων που αντιπροσωπεύει ένα παράθυρο που έχει ελαχιστοποιηθεί, η μικροεφαρμογή επαναφέρει το παράθυρο.

#### Προτιμήσεις

Για να διαμορφώσετε τη Λίστα παραθύρων, κάντε δεξί κλικ στο χειριστή στα αριστερά των κουμπιών, και κατόπιν επιλέξτε Προτιμήσεις. Ο διάλογος Προτιμήσεις λίστας παραθύρων περιέχει δύο τμήματα καρτέλας.

##### Συμπεριφορά

Περιεχόμενα Λίστας Παραθύρων

  Για να καθορίσετε ποια παράθυρα να εμφανίζονται στη Λίστα παραθύρων, επιλέξτε μία από τις παρακάτω επιλογές:

  - Προβολή παραθύρων από τον τρέχοντα χώρο εργασίας

    Πραγματοποιείστε αυτή την επιλογή μόνο για να εμφανίσετε τα παράθυρα που είναι ανοικτά στον τρέχοντα χώρο εργασίας.

  - Προβάλλει τα παράθυρα από όλους τους χώρους εργασίας

    Πραγματοποιείστε αυτήν την επιλογή για να εμφανίσετε τα παράθυρα που είναι ανοικτά σε όλους τους χώρους εργασίας.

Ομαδοποίηση Παραθύρων

  Για να καθορίσετε πότε η Λίστα παραθύρων θα ομαδοποιεί παράθυρα που ανήκουν στην ίδια διεργασία, επιλέξτε μία από τις παρακάτω επιλογές:

  - Αποφυγή ομαδοποίησης παραθύρων

    Επιλέξτε αυτήν την επιλογή για να μη γίνεται ομαδοποίηση παραθύρων της ίδιας διεργασίας κάτω από ένα κουμπί Λίστα παραθύρων.

  - Ομαδοποίηση παραθύρων όταν ο χώρος είναι περιορισμένος

    Επιλέξτε αυτήν την επιλογή για να ομαδοποιούνται παράθυρα με την ίδια διεργασία κάτω από ένα κουμπί Λίστα παραθύρων όταν ο χώρος στον πίνακα εφαρμογών είναι περιορισμένος.

  - Πάντα ομαδοποίηση παραθύρων

    Επιλέξτε αυτήν την επιλογή για παντοτινή ομαδοποίηση παραθύρων με την ίδια διεργασία κάτω από ένα κουμπί Λίστα παραθύρων.

Επαναφορά Ελαχιστοποιημένων Παραθύρων

  Για τον καθορισμό του τρόπου με τον οποίο η Λίστα παραθύρων συμπεριφέρεται όταν γίνεται επαναφορά παραθύρων, επιλέξτε μία από τις παρακάτω επιλογές:

  - Επαναφορά στον τρέχοντα χώρο εργασίας

    Επιλέξτε αυτήν την εφαρμογή για επαναφορά ενός παραθύρου από τη μικροεφαρμογή στον τρέχοντα χώρο εργασίας, ακόμα και αν το παράθυρο δε βρισκόταν νωρίτερα στον τρέχοντα χώρο εργασίας.

  - Επαναφορά στον αρχικό χώρο εργασίας

    Επιλέξτε αυτήν την επιλογή για εναλλαγή στον φυσικό χώρο εργασίας στον οποίον βρίσκεται ένα παράθυρο όταν επαναφέρεται το παράθυρο από τη μικροεφαρμογή.

##### Μέγεθος

Μέγεθος Λίστας παραθύρων

  Το μέγεθος της μικροεφαρμογής Λίστα παραθύρων ποικίλει όντας εξαρτώμενο από το μέγεθος του πίνακα εφαρμογών στον οποίον βρίσκεται η μικροεφαρμογή. Χρησιμοποιείστε τα ακόλουθα κουτιά περιστροφής για τον καθορισμό περιορισμών του μεγέθους της μικροεφαρμογής:

  - Ελάχιστο μέγεθος ... εικονοστοιχεία

    Χρησιμοποιείστε τα κουτιά περιστροφής για να καθορίσετε το ελάχιστο μέγεθος της μικροεφαρμογής. Αν ο πίνακας εφαρμογών είναι μικρότερος από το ελάχιστο επιλεγμένο μέγεθος, ο πίνακας κανονίζει το μέγεθος ώστε να ταιριάζει η μικροεφαρμογή.

  - Μέγιστο μέγεθος ... pixels

    Χρησιμοποιήστε αυτό το περιστροφικό κουτί για να ορίσετε το μέγιστο μέγεθος της μικροεφαρμογής.