# Ανάδραση

Το συγκεκριμένο τμήμα περιέχει πληροφορίες σχετικά με την αναφορά σφαλμάτων για το GNOME, την υποβολή συμβουλών και σχολίων σχετικά με εφαρμογές του GNOME ή τεκμηρίωση, και τρόπους με τους οποίους μπορείτε να βοηθήσετε το GNOME.

## Αναφορά σφαλμάτων

Αν εντοπίσετε κάποιο σφάλμα σε κάποια από τις εφαρμογές του GNOME, παρακαλούμε να το αναφέρετε! Οι προγραμματιστές διαβάζουν όλες τις αναφορές σφαλμάτων και προσπαθούν να διορθώσουν αυτά τα σφάλματα. Παρακαλούμε προσπαθήστε να είστε όσο το δυνατόν πιο συγκεκριμένοι όταν περιγράφετε τις περιστάσεις κάτω από τις οποίες εμφανίστηκε το σφάλμα (τι εντολές χρησιμοποιήσατε; ποια πλήκτρα πιέσατε;). Αν υπάρχουν οποιαδήποτε μηνύματα σφάλματος, σιγουρευτείτε ότι τα συμπεριλάβατε, και αυτά).

Ο ευκολότερος τρόπος να αναφέρετε σφάλματα είναι κάνοντας χρήση του Bug Buddy, του ενσωματωμένου εργαλείου αναφοράς σφαλμάτων του GNOME. Αυτό ενεργοποιείται αυτόματα στην περίπτωση που μία εφαρμογή καταρρέει. Οι λεπτομέρειες που χρειάζονται οι προγραμματιστές του GNOME συλλέγονται αυτόματα, αλλά μπορείτε να βοηθήσετε ακόμα περισσότερο δίνοντας πληροφορίες σχετικά με το τι ενέργειες κάνατε όταν συνέβηκε η κατάρρευση.

Μπορείτε επίσης να υποβάλετε αναφορές σφαλμάτων και να περιηγηθείτε στη λίστα γνωστών σφαλμάτων όταν συνδεθείτε στη Βάση δεδομένων ανίχνευσης σφαλμάτων GNOME. Θα χρειαστεί να εγγραφείτε πριν να μπορέσετε να υποβάλετε αναφορές σφαλμάτων με αυτόν τον τρόπο — και μην ξεχάσετε να διαβάσετε το σχετικό οδηγό με τίτλοΟδηγός Σύνταξης Αναφορών Σφαλμάτων.

Παρακαλούμε σημειώστε ότι μερικές από τις εφαρμογές GNOME έχουν αναπτυχθεί εκτός του Έργου GNOME, ή από εμπορικές εταιρείες (τέτοια προϊόντα είναι επίσης ελεύθερου λογισμικού). Για παράδειγμα, Inkscape, μία εφαρμογή ανυσματικών γραφικών , αναπτύχθηκε στο SourceForge. Αναφορά σφαλμάτων και σχολίων σχετικά με τέτοια προϊόντα θα πρέπει να στέλνονται στην αρμόδια οργάνωση ή εταιρεία. Αν χρησιμοποιείτε το Εργαλείο Αναφοράς Σφαλμάτων, τότε αυτό θα στείλει αυτόματα τις αναφορές σφαλμάτων στην κατάλληλη βάση δεδομένων.

## Συμβουλές και σχόλια

Αν έχετε να υποβάλετε κάποια υπόδειξη ή να ζητήσετε μία νέα ιδιότητα για κάποια εφαρμογή, μπορείτε να το κάνετε εναλλακτικά χρησιμοποιώντας τη βάση δεδομένων ανίχνευσης σφαλμάτων. Υποβάλλετε την υπόδειξή σας ως αναφορά σφάλματος όπως περιγράφεται στο και στο κατάλληλο βήμα επιλέξτε Σοβαρότητα: Βελτίωση.

## Περιεχόμενα Τεκμηρίωσης

Αν συναντήσετε κάποια ανακρίβεια ή τυπογραφικό λάθος σε κάποιο έγγραφο του Έργου GNOME, ή έχετε να κάνετε κάποιο σχόλιο ή υπόδειξη σχετικά με την τεκμηρίωση, παρακαλούμε ενημερώστε μας. Ο ευκολότερος τρόπος να το κάνετε είναι υποβάλλοντας μία αναφορά σφάλματος όπως περιγράφηκε νωρίτερα και επιλέγοντας Στοιχεία: docs στα κατάλληλα βήματα (ή γενικά αν δεν υπάρχει το στοιχείο docs). Αν το σχόλιό σας είναι σχετικό γενικά με τεκμηρίωση GNOME (όπως Οδηγός χρήστη GNOME) αντί για εγχειρίδιο κάποιας συγκεκριμένης εφαρμογής, επιλέξτε Προϊόν: gnome-user-docs.

Εναλλακτικά, μπορείτε απλά να στείλετε τα σχόλιά σας μέσω ηλεκτρονικού ταχυδρομείου στην ταχυδρομική λίστα Έργο Τεκμηρίωσης GNOME. Η διεύθυνσή μας είναι gnome-doc-list@gnome.org. Επί την ευκαιρία, αν δεν είστε σχεδιαστής λογισμικού αλλά επιθυμείτε να βοηθήσετε το Έργο GNOME — συμβάλλετε στο GDP και βοηθήστε μας να βελτιώσουμε την τεκμηρίωση του GNOME.

## Συμμετέχοντας στο Έργο GNOME

Ελπίζουμε να είσαστε ευχαριστημένοι που χρησιμοποιείτε το GNOME και να βρίσκετε την εργασία σας παραγωγική με αυτό. Παρ΄όλα αυτά, υπάρχει πάντα χώρος για περαιτέρω βελτιώσεις.

Το GNOME σάς προσκαλεί να έρθετε σε επαφή με την κοινότητα ελεύθερου λογισμικού αν έχετε κάποιο διαθέσιμο χρόνο. Υπάρχουν πολλά διαφορετικά θέματα. Το GNOME χρειάζεται προγραμματιστές, αλλά επίσης χρειάζεται μεταφραστές, συντάκτες τεκμηρίωσης, δοκιμαστές, καλλιτέχνες, συντάκτες, και άλλους.

Για περισσότερες πληροφορίες σχετικά με το πως μπορείτε να έρθετε σε επαφή με το GNOME, παρακαλούμε επισκεφτείτε το http://live.gnome.org/JoinGnome.

Για περισσότερες πληροφορίες σχετικά με την παροχή ανάδρασης στο GNOME, όπως με αναφορές σφαλμάτων, υποδείξεων, και διορθώσεων σε τεκμηριώσεις, δείτε το .